އަދީބާއި ޒިޔަތާއި އެކު ހަދާފައިވަނީ ގާނޫނު ނުދަންނަ ސިއްރު އެއްބަސްވުންތަކެއް: ޖަމީލް | Sangu News\nއަދީބާއި ޒިޔަތާއި އެކު ހަދާފައިވަނީ ގާނޫނު ނުދަންނަ ސިއްރު އެއްބަސްވުންތަކެއް: ޖަމީލް\n15 ޑިސެމްބަރ 2020 - 16:33\nކުރީގެ ނައިބު ރައީސް އަހުމަދު އަދީބު، ކުރީގެ ރައީސް އަބްދުﷲ ޔާމީން އަދި އެމްއެމްޕީއާރްސީގެ ކުރީގެ އެމްޑީ އަބްދުﷲ ޒިޔަތު --- ފޮޓޯ: ވަން\nކުރީގެ ރައީސް ޔާމީން އަބްދުލް ގައްޔޫމްގެ މައްސަލައިގައި ތާފާތުގޮތަކަށް އަމަލު ކުރަމުންދާއިރު، ހިޔާނާތުގެ މައްސަލައިގައި ހުކުމް އިއްވާފައިވާ ފަރާތްތަކާއި އެކު އެކުލަވާލާފައިވަނީ ގާނޫނު ނުދަންނަ ސިއްރު އެއްބަސްވުންތަކެއް ކަމަށް ކުރީގެ ނައިބު ރައީސް އަދި ރައީސް ޔާމީންގެ ގާނޫނީ ވަކީލް ޑރ. މުހައްމަދު ޖަމީލް ވިދާޅުވެއްޖެ އެވެ.\nވެރިކަމުގައި ހުންނަވައިގެން މަނީ ލޯންޑާރ ކުރެއްވިކަމުގެ ކުށުގައި ކުރީގެ ރައީސް އަބްދުﷲ ޔާމީން މައްޗަށް ފަސް އަހަރުގެ ޖަލު ހުކުމެއް ކްރިމިނަލް ކޯޓުން އިއްވާފައިވަނީ މިދިޔަ އަހަރުގެ ނޮވެމްބަރު މަހުގެ ތެރޭގައެވެ.\nއެމްއެމްޕީއާރުސީގެ ބޮޑު ހިޔާނާތުގެ އެންމެ އިސް މީހުންނަށް ޖަލު ހުކުމް އިއްވުމުން ވެސް ގޭގައި ބައިތިއްބާތީ އެކަމަށް ރައީސް ޔާމީންގެ ގާނޫނީ ޓީމުން މީގެ ކުރިން ވެސް ފާޑުކިޔާފައި ވެއެވެ.\nއެމްއެމްޕީއާރުސީގެ ހިޔާނާތުގެ މައްސަލައިގައި ކުރީގެ ނައިބް ރައީސް އަހުމަދު އަދީބުގެ މައްޗަށް ބޮޑެތި ތުހުމަތުތަކެއް ކުރެވުނެވެ. އަދި ކްރިމިނަލް ކޯޓުގައި އަދީބުގެ މައްޗަށް އުފުލި ދައުވާތަކަށް، ކުށުގެ އިއުތިރާފު އެއްބަސްވުމެއް އެކުލަވާލުމުގެ ދަށުން މައްސަލައިގައި އޭނާގެ މައްޗަށް އައިސްފައިވަނީ ކުޑަ ހުކުމެކެވެ. އަދި އެމްއެމްޕީއާރުސީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތުގެ މައްޗަށް އުފުލި ދައުވާތަކުގައި ވެސް އިއުތިރާފު އެއްބަސްވުމެއް އެކުލަވާލިއިރު އޭނާގެ މައްޗަށް އިއްވާފައިވަނީ 11 އަހަރުގެ ޖަލު ހުކުމެކެވެ.\nއަދީބާއި، ޒިޔަތުގެ މައްޗަށް އިއްވި ހުކުމަށް ވަރަށް ބޮޑަށް ފާޑުވިދާޅުވެ ޑރ. ޖަމީލް ވިދާޅުވީ، މިއީ ގާނޫނު ނުދަންނަ ސިއްރު އެއްބަސްވުންތަކެއް ކަމަށެވެ. އަދި އެ ދެ މީހުންނަކީ ވެސް މައްސަލައިގެ އެންމެ ބޮޑު ދެ މުޖްރިމުން ކަމަށް ވިދާޅުވިއެވެ. ޑރ. ޖަމީލް ވިދާޅުވީ އެ އެއްބަސްވުންތަކުން އަދީބާއި، ޒިޔަތަށް ބޮޑު ލުއިތަކެއް ދީފައިވާ ކަމަށާއި، މައްސަލައިގައި ރައީސް ޔާމީންގެ މައްޗަށް ދައުވާތަށް އުފުލާ އެމަނިކުފާނު ޖަލުގައި ބަހައްޓަންވީ ކޮން އަސާސެއްގެ ދަށުން ތޯ ސާފުކޮށްދޭން ޖެހޭ ކަމަށެވެ.\nކުރީގެ ނައިބް ރައީސް އަދީބު ގޭ ބަންދުގައި ހުންނަވަނީ ސިއްހީ ހާލަތަށް ރިއާޔަތް ކުރުމަށްފަހު އެވެ. އަދި ނިދުމަށް ބޭނުންވާ މެޝިންއެއްގެ ސަބަބުން ކަމަށް ހޯމް މިނިސްޓްރީއިން ވަނީ ބުނެފައެވެ. އެހެން ނަމަވެސް އެކަމަށް ފާޑުވިދާޅުވެ ޑރ. ޖަމީލް ވިދާޅުވީ މުޖްރިމުން ގޭގައި ބެހެއްޓުމަށް ދައްކާ "އުޒުރުތަކާއި ބަހަނާތައް" ރައްޔިތުން ގަބޫލެއް ނުކުރާނެ ކަމަށެވެ.\nރައީސް ޔާމީނާއި މެދު އަމަލު ކުރަމުން ދަނީ، ގާނޫނުގައި ބަޔާންކޮށްފައިވާ އުސޫލުތަކާއި ހިލާފަށް ކަމަށާއި ސަރުކާރުން މަސައްކަތް ކުރަނީ ރައީސް ޔާމީން ޖަލުގައި ބަންދުކޮށްގެން ގައުމު ހިންގުމަށް ކަމަށް ޑރ. ޖަމީލް ވިދާޅުވިއެވެ. އަދި ރައީސް ޔާމީންގެ މައްޗަށް އުފުލާފައިވާ ދައުވާތަކަށް ދައުލަތުން ލިޔެކިއުންތައް ފޯރުކޮށްދޭން ޖެހޭއިރު، އެ ލިޔުންތައް ދޫކުރުމަށް ދައުލަތުން ދެކޮޅު ހަދަމުން ދާ ކަމަށް އޭނާ ވިދާޅުވިއެވެ.\nރައީސް ޔާމީނަށް ވަކީލުންނާއި ބައްދަލު ކުރުމުގެ ފުރުސަތު ނުދެއްވާކަން ފާހަގަކުރައްވާ ޑރ. ޖަމީލް ވިދާޅުވީ، އެ ހައްގަށް ތަކުރާރުކޮށް ހުރަސް އަޅަމުން ގެންދަވަނީ ހޯމް މިނިސްޓަރު އިމްރާން އަބްދުﷲ ކަމަށެވެ. އޭގެ އިތުރުން ރައީސް ޔާމީންގެ މައްސަލައިގައި އެންމެ ފަހުން ކްރިމިނަލް ކޯޓުގައި ކުރިޔަށް ގެންދިޔަ އަޑުއެހުމުގައި ވެސް ބޭނުންވާ ލިޔުންތައް ފޯރުކޮށްދީ، ވަކީލު ބައްދަލުވުންތައް ކުރިޔަށް ގެންދެވޭނެ އިންތިޒާމުތައް ހަމަޖައްސަން ޝަރީއަތުން އެންގި ނަމަވެސް ދައުލަތުން އެ އެންގުންތަކަށް އަމަލު ނުކުރާ ކަމަށް ޑރ. ޖަމީލް ތަކުރާރުކޮށް ވިދާޅުވިއެވެ.\nއެ މައްސަލައިގައި ޝަރީއަތަށް ގިނަ ޝަކުވާތަކެއް ހުށަހަޅުއްވާ ޖަމީލް ވަނީ، މައްސަލައަށް ރަނގަޅަށް ތައްޔާރުވެ ދައުލަތުން ހުށަހަޅާ ކަންކަމަށް ރައްދު ދެވެން އޮތީ ވެސް ލިޔެކިއުންތައް ލިބިގެންކަން ފާހަގަ ކުރައްވާފައެވެ. ދައުލަތުން މި ލިޔެކިއުންތައް ހިފަހައްޓަނީ ގަސްތުގައި ކަމަށާއި، މައްސަލައިގައި ރަނގަޅަށް ޖަވާބުދާރީ ވެވޭނެ ގޮތެއް ހަމަޖައްސައި ދެއްވުމަށް ޖަމީލް އެދިވަޑައިގެންނެވި އެވެ.\nޖަމީލް ވިދާޅުވީ ނުދީ ހިފަހައްޓާފައި ވަނީ މުހިންމު ލިޔެކިއުންތަކެއް ކަމަށެވެ.\nމި ބައްދަލުވުންތަކަށް ހުރަސް އަޅާފައިވަނީ ކޮވިޑުގެ ސަބަބުން ރައްކާތެރި ފިޔަވަޅެއްގެ ގޮތުގައި ކަމަށް ހޯމް މިނިސްޓްރީއިން ބުނާއިރު ކޮވިޑުގެ ހާލަތު ގޯސްވީ ކުއްލިއަކަށް ތޯ ޑރ. ޖަމީލް ސުވާލު އުފެދެއްވިއެވެ. އޭނާ ވިދާޅުވީ ރައީސް ޔާމީނާއި ވަކީލުންނަށް ބައްދަލު ކުރެވޭނީ ޕީސީއާރު ޓެސްޓެއް ހަދައިގެން ކަމަށް އަންގާފައިވާ ކަމަށެވެ.\nރައީސް ޔާމީންގެ މައްޗަށް ކްރިމިނަލް ކޯޓުގައި އުފުލާފައިވާ ރިޝްވަތު ގަބޫލު ކުރުމާއި މަނީ ލޯންޑްރިންގެ ދައުވާގެ އަޑުއެހުމުގައި އެމަނިކުފާނު ވިދާޅުވީ، ދައުވާތަކަށް ތައްޔާރުވާން އެކަށީގެންވާ ފުރުސަތު ލިބިފައި ނުވާ ކަމަށެވެ. އަދި ދައުލަތުން ހުށަހަޅާ ކަންކަމަށް ވަކީލުންނާއި މަޝްވަރާކޮށް ވާހަކަ ދައްކަން ވެސް ބޭނުންވާނެ ކަމަށާއި، އެހެން ކަމުން އެއްތަނެއްގައި ތިބެގެން ޝަރީއަތް ކުރިޔަށް ގެންދިއުމަށް ރައީސް ޔާމީން އެދިފައި ވެއެވެ. މައްސަލައިގެ އަޑުއެހުމެއް ދެން އޮންނާނީ 2021 ވަނަ އަހަރުގެ ޖެނުއަރީ މަހުގެ 07 ވަނަ ދުވަހުއެވެ. އެއީ އިބްތިދާއީ އަޑުއެހުމެކެވެ. އަދި އޭގެ ކުރިން ލިޔެކިއުން ނުލިބޭނަމަ، ކޯޓަށް ހުށަހަޅަން ގާޒީ ވިދާޅުވިއެވެ.\nމަނީ ލޯންޑްރިންގެ ކުށުގައި ޔާމީން ފަސް އަހަރަށް ޖަލަށްލާން ކުރި ހުކުމް އެމަނިކުފާނުގެ ފަރާތުން އިސްތިއުނާފް ކޮށްފައިވާއިރު، އަޑުއެހުންތައް ނިމި މައްސަލަ މިހާރު އޮތީ ހުކުމް އިއްވުން މަރުހަލާގައެވެ.\nރައީސް ޔާމީން ކަފާލާތުން މިނިވަންވުން މިވަގުތު މުހިންމެއް ނޫން: ޖަމީލް\nއެންމެ ފަހުން މަހުލޫފަށް އިންތިހާބުގައި ވާދަކުރުމުގެ ފުރުސަތު!\nވަޒީރަކަށް ހުރެ، އދ ގެ އާއްމު މަޖިލީހުގެ ރައީސްކަން ޝާހިދަށް ނުކުރެވޭނެ: ޑރ. ޖަމީލް


Bodu hiyaanaathaa gulhigen interpol in red notice nerunu meehunge...\nރާއްޖެ - އެމްއެމްޕީއާރްސީ ޚިޔާނާތް\nބޮޑު ހިޔާނާތާ ގުޅިގެން އިންޓަޕޯލުން ރެޑް ނޯޓިސް ނެރުނު މީހުންގެ ނަންތައް ނަގައިފި\nހަތަރު މީހެއްގެ ނަން ވަނީ ނަގާފައި\nފިލައިގެން އެ މީހުން އުޅެނީ އިނގިރޭސީވިލާތުގައި\nރެޑް ނޯޓިސް ނެރުނީ 2016ގައި\nކ. މާލެ 18 އޭޕުރިލް 2019 | ބުރާސްފަތި 19:14 7,155\nއިންޓަޕޯލުން ރެޑް ނޯޓިސް ނެރުނު މީހުންގެ ތެރެއިން ނަން ނެގި މީހުން - ރާއްޖެ އެމްވީ\nކުރީގެ ރައީސް އަބްދުﷲ ޔާމީންގެ ސަރުކާރުގައި ހިންގި އެންމެ ބޮޑު ހިޔާނާތް، އެމްއެމްޕީއާރްސީގެ ހިޔާނާތާ ގުޅިގެން ފިލައިގެން އުޅޭތީ އިންޓަޕޯލުން ރެޑް ނޯޓިސް ނެރުނު ހަތަރު މީހެއްގެ ނަން ނަގައިފިއެވެ.\nޓެރަރިޒަމާއި މަނީލޯންޑްރިންގެ މައްސަލަތަކަކާ ގުޅިގެން އިންޓަޕޯލުން 2015 ވަނަ އަހަރު ރެޑްނޯޓިސް ނެރުނު ތިން މީހުންނަކީ މ. ސެސްނާ، މުހައްމަދު އައްލާމް ލަތީފާއި މ. ލޭންޑްއޮފްގާރޑްން، އަހުމަދު އިޝްފާހު އަލީ އާއި ގ. އިވާލި މުހައްމަދު ހުސައިން (އޮއިއްޓޭ)ގެ އިތުރުން އެޗްޑީސީގެ ކުރީގެ ޗެއާމަން މުހައްމަދު އަސީލެވެ.\nނަމަވެސް އިންޓަޕޯލުން ރެޑް ނޯޓިސް ނެރެފައިވާ މީހުންގެ ތެރޭގައި އެ ހަތަރު މީހުންގެ ނަމެއް މިހާރު ނެތެވެ. އެ ނަންތައް ނެގި ސަބަބާ ގުޅޭ ގޮތުން ސަރުކާރުން ރަސްމީ ބަހެއް އަދި ނުބުނެއެވެ.\nރާއްޖެއެމްވީއަށް އެނގިފައިވާ މޮހޯ އާއި އޮއިއްޓޭގެ އިތުރުން އިޝްފާހު ދިރިއުޅެނީ އިނގިރޭސީވިލާތުގައެވެ. އަދި އަސީލު ދިރިއުޅެނީ އޮސްޓްރޭލިއާގައެވެ. އެ މީހުންގެ ތެރެއިން ބައެއް މީހުން އެ ގައުމުތަކުގައި ދިރިއުޅެނީ އާއިލާއާއެކުގައެވެ.\nނަމަވެސް ރިޔާސީ ލޯންޗުކޮޅުގައި އެއްޗެއް ގޮއްވާލި ހާދިސާއާ ގުޅިގެން ހޯދަން އިއުލާނު ކުރި ހއ. މުރައިދޫ، ވައިޖެހޭގެ، މުހައްމަދު ވިޝާމް ހޯދަން އިންޓަޕޯލުން ނެރުނު ރެޑްނޯޓިސް އަދިވެސް އުވައެއް ނުލައެވެ. އޭނާއާ އެކު އެކި ކުށްތަކުގައި އިންޓަޕޯލުން ރެޑްނޯޓިސް ނެރެފައިވާ ދިވެހިންގެ އަދަދު 11އަށް އަރައެވެ.\nރެޑް ނޯޓިސް އުވާލި މީހުންގެ ތެރޭގައި ހިމެނޭ މޮހޯއަކީ އެމްއެމްޕީއާރުސީގެ ބޮޑު ޚިޔާނާތާ ގުޅިފައިވާ އެސްއޯއެފް ކުންފުނީގެ ހިއްސާދާރެކެވެ. އެސްއޯއެފް އެކައުންޓް މެދުވެރިކޮށް، ހިޔާނާތުގެ ފައިސާ 155 މީހެއްގެ އެކައުންޓަށް ޖަމާކޮށްފައިވާ ކަމަށް އެންޓިކޮރަޕްޝަންް ކޮމިޝަނުން ވަނީ ބުނެފައެވެ. އެމްއެމްޕީއާރްސީގެ ހިޔާނާތް 1.5 ބިލިއަން ރުފިޔާއަށް އަރާ ކަމަށް އެ ކޮމިޝަނުން ވަނީ ބުނެފައެވެ.\nއެންމެ ފަހުން އަޕްޑޭޓް ކުރީ:4ދުވަަސް ކުރިން | ރިވިއު ކުރީ: ޙުސައިން ޙަސަން


SunOnline: Alia ge6vana Boat Operators thamreenu programme fashaifi\nއެލިއާގެ ބޯޓު އޮޕަރޭޓާސް ތަމްރީނު ޕްރޮގްރާމް ފަށައިފި\nޝަފްނާ ހުސައިން 16 Jul 2019, 12:51\nބޯޓު އޮޕަރޭޓާސް ޓްރެއިނިންގް ޕްރޮގްރާމް ފެށުން -- ފޮޓޯ: އެލިއާ\nއެލިއާ އިންވެސްޓްމަންޓްސް އާއި މޯލްޑިވްސް އިންސްޓިއުޓް އޮފް ޓެކްނޮލޮޖީ (އެމްއައިޓީ) ގުޅިގެން ކޮންމެ އަހަރަކު ކުރިއަށް ގެންދާ ބޯޓު އޮޕަރޭޓާސް ޓްރެއިނިންގް ޕްރޮގްރާމް މިއަދު ފަށައިފި އެވެ.\nމި ތަމްރީނު ޕްރޮގްރާމް އިފްތިތާހުކޮށްފައި ވަނީ 2014 ވަނަ އަހަރު އެވެ. މިއަދު ފަށާފައި ވަނީ ބޯޓު އޮޕަރޭޓާސް ޓްރެއިނިންގް ޕްރޮގްރާމްގެ ހަ ވަނަ ޕްރޮގްރާމެވެ.\nމިއަދު ފެށި ތަމްރީނު ޕްރޮގްރާމް ކުރިއަށް ގެންދަން ހަމަޖެހިފައި ވަނީ އަންނަ ބުރާސްފަތި ދުވަހުގެ ނިޔަލަށެވެ. މި ސެޝަންތަކުގައި ރިސޯޓްތަކުންނާއި ކަނޑު އުޅަނދުފަހަރު ގެންގުޅޭ ކުންފުނިތަކުގެ އިތުރުން ސަރުކާރުގެ ބައެއް އިދާރާތަކުން ވެސް ބައިވެރިވެ އެވެ.\nއޭގެ އިތުރުން ޔަމަހާގެ އޯވަސީސް މާކެޓް ޑިވެލޮޕްމަންޓް އޮޕަރޭޝަންސް ގްރޫޕް މެނޭޖަރު، އުމިނޯ ޓޮމޮހީރޯ ވެސް މި ތަމްރީނު ސެޝަންތަކުގައި ބައިވެރިވުމަށްޓަކައި ރާއްޖެ ވަޑައިގެންފައިވާ ކަމަށް އެލިޔާ އިން މައުލޫމާތުދެ އެވެ.\nބޯޓު އޮޕަރޭޓާސް ޓްރެއިނިންގް ޕްރޮގްރާމަކީ ލޯންޗްތަކުގެ ކެޕްޓަނުންނާއި ފަޅުވެރިންނަށް އަމާޒު ކޮށްގެން ބާއްވާ ތަމްރީނު ސެޝަންތަކެކެވެ.\nމި ޕްރޮގްރާމުގައި ބައިވެރީންނަށް ފަސްޓް އެއިޑާއި، ފަޔާ ފައިޓިންގެ އިތުރުން އައުޓްބޯޑް އިންޖީނާ ބެހޭ އާންމު މައުލުމާތުތަކާއި، ކަނޑުމަތީ ދިމާވެދާނެ ނުރައްކާތަކާއި ދިމާވާ ކުއްލި ހާލަތްތަކުގައި އަޅަން ޖެހޭ ސަލާމަތީ ފިޔަވަޅުތައް ކިޔާދޭނެ އެވެ.\nއޭގެ އިތުރުން ތިމާވެށި ރައްކާތެރި ކުރުމަށް އެޅިދާނެ ފިޔަވަޅުތަކަށް ބައިވެރީން އަހަލުވެރި ކުރުވުމާ ދަތުރުފަތުރު ކުރުމުގައި ތިމާވެއްޓަށް ގެންލުން ނުވާގޮތަށް އަމަލުތައް ބެހެއްޓުމަށް އިލްތިމާޒް ކުރާނެ އެވެ.\nއެލިއާއިން ޔަމަހާ އައުޓްބޯޑް އިންޖީނު ރާއްޖޭގައި ވިއްކާތާ މިއީ 45 ވަނަ އަހަރެވެ. އަދި އެލިއާގެ އަމާޒަކީ ޔަމަހާގެ މޮޅު އުފެއްދުންތަކުން ދިވެހީގެ ދިރިއުޅުން އިތުރަށް ފަސޭހަ ކޮށްދިނުން ކަމަށް އެ ކުންފުނިން ބުނެއެވެ.\nބޮޑެތި ޑިސްކައުންޓްތަކާ އެކު އެލިއާގެ ސަޅި ޕްރޮމޯޝަނެއް!\nއެލިއާގެ އެންމެނަށް ވެސް ޔަމަހާ: ސަރވިސް ކުރުން ހިލޭ!


Covid-19; Raaje in 58 Meehaku Positive vejje | Fenvaru Online\nކޮވިޑް-19: ރާއްޖެއިން އިތުރު 58 މީހަކު ޕޮޒިޓިވް ވެއްޖެ\n19:15 - 22 މެއި 2020 -0ކޮމެންޓް\nކޮވިޑް-19 އަށް ރާއްޖެއިން އިތުރު 58 މީހަކު މިއަދު ޕޮޒިޓިވް ވެއްޖެ އެވެ. ހެލްތު ޕްރޮޓެކްޝަން އެޖެންސީ (އެޗްޕީއޭ) ހާމަކުރެއްވި ގޮތުގައި ރާއްޖެއިން މިއަދު މި ބައްޔަށް މިވަނީ 58 މީހަކު ޕޮޒިޓިވް ވެފައެވެ.\nއެޗްޕީއޭއިން ހާމަކުރެއްވި ގޮތުގައި ކޮވިޑް-19 އަށް ރާއްޖެއިން މިއަދު ޕޮޒިޓިވް ވި 58 މީހުންގެ ތެރޭގައި 18 ދިވެއްސަކާއި ބަންގްލަދޭޝްގެ 39 މީހަކާއި އިންޑިއާ މީހަކު ހިމެނެ އެވެ. މި ބައްޔަށް ރާއްޖޭގައި މިއަދު ޕޮޒިޓިވް ވި 58 މީހުންނާއި އެކު ކޮވިޑް-19 އަށް ރާއްޖެއިން ޕޮޒިޓިވް މީހުންގެ އަދަދު މިވަނީ 1274 އަށް އަރާފަ އެވެ.\nރާއްޖެއިން މިބައްޔަށް ޕޮޒިޓިވް ވި 1274 މީހުންގެ ތެރެއިން 104 މީހަކު ބަލިން ރަނގަޅުވެފައިވާއިރު 04 މީހަކު ވަނީ މިބަލީގައި ނިޔާވެފަ އެވެ. މީގެ އިތުރުން ހޮސްޕިޓަލުގައި އެޑްމިޓް ކޮށްގެން 11 މީހަކަށް އަންނަނީ ފަރުވާ ދެއްވަމުން ނެވެ. މަރުވި 04 މީޙުންގެ ތެރޭގައި ހިމެނެނީ 03 ދިވެއްސަކާއި ބިދޭސީ އެކެވެ.\nކޮވިޑް-19 އަށް މިހާތަނަށް ރާއްޖެއިން އެންމެ ގިނައިން ޕޮޒިޓިވް ވެފައިވަނީ ބިދޭސީ މަސައްކަތު މީހުން ނެވެ. މިއަދު ރާއްޖެއިން ޕޮޒިޓިވްވި 38 ބިދޭސީންނާއި އެކު އެކު މިބައްޔަށް ރާއްޖެއިން ޕޮޒިޓިވްވި ބިދޭސީންގެ އަދަދު މިވަނީ 822 އަށް އަރާފަ އެވެ. އަދި މިއަދު ޕޮޒިޓިވް ވި 18 ދިވެހިންނާއި އެކު ރާއްޖެއިން މިބައްޔަށް ޕޮޒިޓިވްވި ދިވެހިންގެ އަދަދު މިވަނީ 452 އަށް އަރާފަ އެވެ.


Dho?! Faazil ah enme salhee mikahala anhen kudhin\nފާޒިލް އަށް އެންމެ ސަޅީ މިކަހަލަ އަންހެން ކުދިން\nމިއީ ފިޓް ފާޒިލް އެވެ. ފާޒިލް މި ކިޔައިދެނީ އޭނާގެ ހިތް އަތުލެވޭނެ އަންހެން ކުއްޖެއްގެ ހުންނަންޖެހޭ ސިފަތެކެވެ.\nހިކިކޮށް ކުޑަކުޑަކޮށް ހުރެގެން ބުލީގެ ޝިކާރައަކަށްވި އަދި އަންހެން ކުދިންގެ ޝައުގުވެރިކަމެއް ވެސް ނުލިބުނު މި ޒުވާނާ އަކީ ފިޓްނެސްގައި އަދި ސޯޝަލް މީޑިއާގައި އެންމެ މަޝްހޫރު އަދި އެންމެ މަގުބޫލު އެއް ސެލެބްރިޓީ އެވެ. ފާޒިލް ނުވަތަ ފިޓް ފާޒިލް އެވެ.\nމިއަދު މި ފާޒިލް ނުދަންނަ ހަމަ އެކަކު ވެސް ސޯޝަލް މީޑިއާގައި ހުންނާނެ ހެނެއް ހީއެއް ނުވެ އެވެ. ފިޓްނެސްގައި މާ އުހަށް އަރައިގެން ދިޔައިރު އަންހެން ކުދިންގެ ހިތްތަކުގެ އެންމެ ފުންމިނަށް ވެސް ފާޒިލް ވަނީ ފީނައިގެންފަ އެވެ. އެކަމަކު ފާޒިލް އަދި މިހުރީ ހަމަ ސިންގަލް ކޮށެވެ. ފާޒިލް ހިތްއެދޭ ކަހަލަ ކުއްޖަކާ އަދި ދިމާނުވަނީ ކަމަށް ފާޒިލް ބުންޏެވެ. ފާޒިލް އަށް އެންމެ ކަމުދާ އަންހެން ކުދިންގެ މި އިންޓަވިއުގައި ވާހަކަތައް ފާޒިލް ކިޔައިދީފި އެވެ.\nފުރަތަމަ ނަޒަރުން ފާޒިލަށް ރީތިވި އަންހެން ކުއްޖެއްގެ ވާހަކަ ކިޔައިދީބަލަ.\n"އެއް ދުވަހަކު ފެނުނޭ ވަރަށް ރީިތި ކުއްޖެއް. އެކުއްޖާ ފެނުނީ މަޖީދީމަގުން. ފުރަތަމައިނުން ވެސް އަޅައިގަތީ އެ ކުއްޖާ ލައިގެން ހުރި އެއްޗެހި. އޭނަ ހުރި ވަރަށް ފިޓްނަސް ސްޓައިލަށް އެއްޗެހި ލާފަ. އޮބްވިއަސްލީ، ހުއްޓާފަ އޭނައާ ވާހަކަ ދައްކާކަށް ނުކެރުނު. ވާހަކަ ދައްކަން ދާތަނުން ބުނެފާނެ މީ ކިހިނެއްވާ މީހެއް ހެއްޔޭ. އެހެންވެ ދުރުގައި މަޑުކޮށްލައިގެން ހުރީ އެކުއްޖާއަށް ބަލަން. ދެން ބޭނުންވެއްޖެ އެ ކުއްޖާ ހޯދަން ދާން. ދެން ޖެހީ ސްޓޭޓަސް އެއް އެކުއްޖާ ހޯދަން. ޖެހީމަ އެކުއްޖާވެސް ހޯދަދިން މީހުން. އެކަމަކު ނުކެރުނު ވާހަކަ ދައްކާކަށް. ވާހަކަ ދައްކަން ބަލައިލިއިރު މިވީ ކޮންމެސް ރައްޓެއްސެއްގެ ރައްޓެއްސެއްގެ ކޮންމެސް މީހަކަށް. އެހިސާބުން ދެން ޖެހޭނީ ދޫކޮށްލަންތާ އެކަންތައް ވެސް."\nފާޒިލް އަންހެން ކުއްޖާގެ ރީތިކަން ބަލާ ގޮތަކީ ކޮބައިތަ؟\n"ރީތި އަންހެން ކުއްޖަކީ ތިބެއެއްނު މަޑުމަޑުން ތިބޭ ކުދިން އަސްލު އެކަމަކު ވަރަށް ފުމޭނެ އެކަމަކު ލަދުގަންނަ ފާޑަށް އިސްޖަހައިގެން އުޅޭނީ ކުދިކުދި ސްމައިލް ދީފަ. މާބާރަށް ހީފަ އަޑުގަދަކޮށްފަ އުޅޭ ކަހަލައެއް ނޫން އެކަމަކު އިނަސަންޓް ލުކިން ބަޓް ލިޓްލް ޑެވިލް އިންސައިޑް އެކަހަލަ ކުދިން.\nފާޒިލް އަށް އާންމުކޮށް ރީތިވާނީ ދިގު ކުދިން. މާބޮޑަށް އައުޓް ގޮއިން ވެފަ ލައުޑް ކުދިން އެހާ ކަމަކު ނުދޭ. ފާޒިލް ލައިކް ވަނީ މަމީސް ގާލްސް ހުރެއެއްނުން އިނަސަންޓްކޮށް މަޑުމަޑުން ބަސް އަހައިގެން އުޅޭނީ އެކަމަކު ތަންކޮޅެއް ކުޑަކުޑަ ސަކަރާތްގަނޑެއްހެންް އުޅޭ ކުދިން. ދެން އިސްތަށިގަނޑު ފަން ކޮށް ހުންނަން ވާނީ. އިޓްސް ސަމްތިންގް."\nއަންހެން ކުއްޖަކަށް ހިތްކިޔާއިރު ބޭރުފުށުގެ ބައްޓަމަށް ކިހާ ބޮޑު ސަމާލުކަމެއް ދެވޭތަ ނުވަތަ އެއީ ކިތައް ޕަސެންޓްތަ؟\n"ބައްޓަމަށް ދެން ކޮންމެސް ވަރަކަށް ބެލޭ. ބެލޭނެ ދޯ. އަނެއްހެން ބުނަންޏާ ބޭރުފުށަކީ 40 ޕަސަންޓް. ދެން އަނެއް 60 ޕަސަންޓް ދީ އޭނަގެ ޕާސަނަލިޓީއަށް."\nކުރުކޮށް ބޯކޮށާލާފައި ތިބޭ އަންހެން ކުދިން ވަރަށް ހޮޓްތަ؟\n"ފާޒިލްއަށް ކަމުދަނީ ބޯ ކޮނޑާ ހިސާބަށް ކޮށާފައި ހުންނަ ކުދިން. ދިގުވީމަ ކަމަކު ނުދޭ. ޕޯނީ ޓެއިލްއެއް ހެދޭ ވަރަށް. ކުރުކޮށް ކުދިން ބޯކޮށާފަ ތިބޭ ކުދިން ދޯ އެކުދިން ޖައްސާ ވައްތަރު ހޮޓީ. އެއީ އެއްކަލަ ފާޒިލްއަށް ވަރަށް ކަމުދާނެ ބައެއް ކަހަލަ މޮމެންޓްސް. މިހެން އިންދަ ފެނިދާނެ ކޮފީއެއްގަ އިންނަ އަންހެން ކުއްޖަކު ބޯ އައްސާލާތަން އާނ ދެން ވަރަށް ސަޅިވީ އެ ބޯ އެއްސި ގޮތް. ދެން ބޭނުންވާނީ ދެން ހަމަ އެކުއްޖާ ބޯ އައްސާތަން ބަލަން. ދެން ފާޒިލްއަށް އެންމެ ކަމުދަނީ އަންހެން ކުދިން ބޮލުގަ ބޮބީ ބްރައުން ކުލަ ޖެއްސީމަ."\nދިވެހި އިންސްޓަގްރާމް މޮޑެލުންގެ ތެރެއިން އެންމެ ހޮޓީ ކާކުތަ؟ ކީއްވެގެންތަ އެމީހަކު އެވަރަށް ކަމުދަނީ؟\n"ފާޒިލް ތި ހޮޓް ވޯޑެއް ޔޫސް އެއް ނުކުރާނަން. އެކަމަކު ފާޒިލް އަށް ވަރަށް ކަމުދާ ވަރަށް ފޮލޯކުރާ ކުއްޖެއް އެއީ ދީނާ މޯލްޑިވްސް. ފާޒިލް ވަރަށް ސަޕޯޓުކުރާ ކަމެއް އެއީ އޭނަ ވަރަށް އެފޯޓްލާތަން ފެނޭ."\nއެގޮތަށް ފާހަގަކޮށްލެވޭ އަންހެން ކުދިންގެ އިންސްޓަގްރާމް ކިހާވަރަކަށް ހާވައި ބެލޭތަ؟\n"ހާވަން އެގޮތަށް ފެންނަ ކުދިން. ހާވަނީވެސް އުންމީދަކާ ލައިގެން. އެކަމަކު މިހެން ފެންނަ ކުދިން ހާވާލާއިރު ކޮންމެސް މީހެއް އޯންސް މި އިންނަނީ. ދެން ކީއްކުރާނީ."\nފާޒިލް. -- ފޮޓޯ: އެލީޒް ފޮޓްގްރަފީ\nއެންމެ ކަމުދާ އިންސްޓަގްރާމް ފަސް މޮޑެލްސް ކިޔައިދީބަލަ؟\n"އެކަކަކީ ކުރިން ވެސް ބުނިހެން ދީނާ. ދެން ހަނާން ރަޝީދު، ދެން މިއުޅޭ ބަތޫލް ވެސް ރަނގަޅު، ދެން އަނާ ޑޯލް ދެން އުޅޭނެ ކުއީން ކިޔާ ކުއްޖެއް. އެކުއްޖާވެސް ކަމުދޭ."\nފާޒިލް އަށް ކަމުދަނީ ބައްޓަން ރީތި ކުދިންތަ ނުވަތަ ފަލަކޮށް ތިބޭ ކުދިންތަ؟\n"ތީގަ ފާޒިލް އަށް ކަމަކު ނުދާނެ އެހާ ހިކިކޮށް ތިބޭ ކުދިންނެއް. ކޮންމެސް ވަރަކަށް ޗަބްލީޝިއަސްކޮށް ހުންނަންޏާ ކަމުދަނީ. އެންމެ ހިކި އާ ޖެހިގެން ހުންނަ ކޮންމެސް ވަރަކަށް ފިގަރީކޮށް ހުރެފަ ދެން ތަންކޮޅެއް ޗަބީކޮށް ހުރެފަ ވެސް ޗަބްލީކޮށް ހުރެއެއް ނުން. އެ ދެކަހަލަ ކުދިން ވަރަށް ކަމުދޭ."\nކުޑައިރުގެ އެންމެ ބޮޑު ސެލެބްރިޓީ ކްރަޝް އަކީ ކޮބައިތަ؟\n"ފާޒިލްގެ އެންމެ ބޮޑު ސެލެބްރިޓީ ކްރަޝްއަކީ ޝަކީރާ. ދިވެހިންގެ ތެރެއިން ބުނަންޏާ ސޫޒަން ދައްތަ."\nކޮން ގޮތަކަށް ހުންނަ ތުންފަތެއްތަ އެންމެ ރީތީ؟\n"މީ ތަންކޮޅެއް ބޮޑުކޮށް ހުންނަ އެކަމަކު އެހާ ބޮޑުކޮށެއް ވެސް ނޫން އެގޮތަށް ނެޗުރަލްކޮށް ހުންނަ ތުންފަތް."\nއަންހެން ކުދިން ގަޔަށް ބާރުކޮށް ހެދުން އެޅީމަތަ ކަމުދަނީ ނުވަތަ ވީހާވެސް ދޫކޮށްލާފަ ހުންނަ ހެދުންލީމަތަ ރީތި؟\n"ފާޒިލްއަށް އެންމެ ރީތީ ގަޔަށް ދޫކޮށް ހެދުން އެޅީމަ. އެހާ ދުލެއްވެސް ނޫން އެކަމަކު. ހިނގާލެވޭ ގޮތަކުން ކުޑަކޮށް ބާރުވަރަށް. ދެން ޖީންސާ ޓޮޕް ވަރަށް ރީތި."\nއަންހެން ކުއްޖާ ރަނގަޅީ އަނގަގަދަވި ވަރެއްތަ؟\n"އަނގަގަދަވި ވަރެއް ރަނގަޅީ. ފާޒިލް މިއީ އެހާ އަނގަގަދަ މީހެއް އެހެންވީމަ ފާޒިލްއާ އަނގަތެޅޭ އެކަހަލަ މީހެއް ބޭނުމީ."\nރިޗް، ލަގްޒޫރިއަސް ލައިފްސްޓައިލްއެއްގައި އުޅޭ އަންހެން ކުދިންނަށް ހިތްކިޔާތަ؟\n"ދޮގު ނުހަދާ ބުނަންޏާ އެކަހަލަ ކުދިންނަށް ހިތް ނުވެސް ކިޔަނީއޭ. އެއީ އެމީހުންގެ ހިތް އުޅޭނީ އާސްމާނުގަވިއްޔަ. މި ބުނަނީ އެންމެންގެ ވާހަކައެއް ނޫން. އެކަހަލައިގެ އުޅޭ ވަރަށް ޑައުން ޓު އާތު މީހުން ވެސް. ބަޓް ސްޓިލް ނޯ."\nވަރަށް ކެރޭ އަންހެން ކުދިންތަ ރަނގަޅީ؟ ހުރިހާ ކަމެއްގައިވެސް.\n"އުޅޭނެ ބައެއް އަންހެން ކުދިން ދެން މާ ކެރިގަނެގެން. އެންމެންގެ ތެރޭގައި މާ ކެރިގަނެގެން މާ އަނގަތަޅާ އެއެއް ނޫން. އެކަމަކު އެއްކަލަ ނުކެރޭ ކަމަށް ހެދިގެން އެކަމަކު ކެރޭ ކުއްޖާ ބޭނުމީ،"\nބިޓަކަށް އުޅޭ އަންހެން ކުއްޖާގެ ފިރިހެން ބެސްޓް ފްރެންޑުން ތިބުމަކީ ކަޑަކަމެއްތަ؟\n"އެއީ ކަޑަކަމެއް ނޫން އަންލެސް ޝީ ނޯސް ދަ ލިމިޓް. ޖޭ އެއްވެސް ނުވާނެ. 157 ޕަސެންޓް ގެރެންޓީ. ޖޭ ވާނީ ސަބަބުތަކެއް ހުރީމަ. މިސާލަކަށް ފާޒިލް ފާޒިލްގެ ގާލްފްރެންޑަށް ކޮށްދޭންޖެހޭ ކަންތައްތައް އޭގެން ފާޒިލްއަށް މި އެފޯޓް ލެވެނީ 40 ޕަސަންޓް ކަންތައްތަކަށް. އެހެންވީމަ އަބަދުވެސް އަންސެކިއާ ފީލްވާނެ މީނަ ސެޓިސްފައި ނުވެޔޭ ހުންނާނީ ވަޓްއެވާ އިޓް އިޒްގަ. އެކަމަކު 100 ޕަސަންޓް އެކަމުގައި ދެންޏާ ފާޒިލްއަށް އެނގޭނެ ނުދާނެކަން އެހެން މީހެއް ކައިރިއަށް. އިމޯޝަނަލީވެސް. އެ ގެރެންޓީ އެއީ އަމިއްލަ މީހާ ބިލްޑުކުރާ އެއްޗެއް."


Cargo ferry feshumun atholhuthereyge igthisaadhee tharahgeeah bodu kurierumeh libeyne: Nahula | Jazeera\tކާގޯ ފެރީ ފެށުމުން އަތޮޅުތެރޭގެ އިގްތިސާދީ ތަރައްގީއަށް ބޮޑު ކުރިއެރުމެއް ލިބޭނެ: ނަހުލާ - Jazeera\nކާގޯ ފެރީ ފެށުމުން އަތޮޅުތެރޭގެ އިގްތިސާދީ ތަރައްގީއަށް ބޮޑު ކުރިއެރުމެއް ލިބޭނެ: ނަހުލާ\nމުޙައްމަދު އަފްޒަލް December 22, 2020 192 views0\nތިނަދޫއާ އިންޑިއާއާ ދެމެދު ކާގޯ ފެރީ ފެށުމުން އަތޮޅުތެރޭގެ އިގްތިސާދީ ތަރައްގީއަށް ވަރަށްބޮޑު ކުރިއެރުމެއް ލިބިގެންދާނެކަމަށް މިނިސްޓަރ އޮފް ޓްރާންސްޕޯޓް، އެންޑް ސިވިލް އޭވިއޭޝަން އައިޝަތު ނަހުލާ ވިދާޅުވެއްޖެއެވެ.\nއިންޑިއާގެ ޓޫޓިކޮރިން އަދި ގދ. ތިނަދޫއާ ދެމެދު ސީދާ ކާގޯ ދަތުރުތައް ފެށުމަށް މިއަދު ބޭއްވުނު ރަސްމިއްޔާތުގައި ވާހަކަދައްކަވަމުން މިނިސްޓަރ ނަހުލާ ފާހަގަކުރެއްވި ގޮތުގައި، ދިވެހިރާއްޖޭގެ ދަތުރުފަތުރުގެ ނިޒާމު ފުޅާކުރުމަށް މި ސަރުކާރުން އަންނަނީ ގިނަ މަސައްކަތްތަކެއް ކުރަމުންނެވެ. އެގޮތުން، 26 ސެޕްޓެމްބަރުގައި އިންޑިއާގެ ކޮޗިންއާ ކުޅުދުއްފުއްޓާއި ދެމެދު ކާގޯ ފެރީގެ ހިދުމަތް ފެށިގެން ދިއައެވެ.\nއޭގެ ދެ މަސް ފަހުން އައްޑޫއާއި އިންޑިއާއާ ދެމެދު ކާގޯ ފެރީގެ ހިދުމަތް ފަށާފައިވާކަންވެސް މިނިސްޓަރ ފާހަގަކުރެއްވިއެވެ. މިއަދު ރަސްމީކޮށް ޓުޓިކުރިންއާއި ތިނަދޫއާ ދެމެދު ކާގޯ ފެރީގެ ހިދުމަތް ފަށާފައިވާއިރު، މިނިސްޓަރ ނަހުލާ ފާހަގަކުރެއްވި ގޮތުގައި މިއީ ރާއްޖޭގެ ދެކުނާއި އިންޑިއާއާ ގުޅާލުމެވެ. މީގެ ސަބަބުން އަތޮޅުތެރޭގެ އިގްތިސާދީ ތަރައްގީއަށް ވަރަށްބޮޑު ކުރިއެރުމެއް ލިބިގެންދާނެކަމަށް މިނިސްޓަރ ފާހަގަކުރެއްވިއެވެ.\nރާއްޖޭގެ އުތުރާއި ދެކުނުގައި ތަރައްގީކޮށްފައިވާ ބަނދަރުތަކުން ރާއްޖެއާއި އިންޑިއާއާ ދެމެދު ކާގޯ ފެރީގެ ހިދުމަތް ފެށުމަކީ ރައީސް އިބްރާހިމް މުހައްމަދު ޞާލިހުގެ ރިޔާސީ ވައުދެކެވެ. މިއަދު އެ ރިޔާސީ ވައުދުގައި ކުލަ ޖެހިފައިވާއިރު، މި ހިދުމަތުގެ ސަބަބުން މި އަތޮޅުގެ ވިޔަފާރިވެރިންނަށާއި ރައްޔިތުންނަށް ވަރަށް ބޮޑު ފައިދާތަކެއް ވާނެއެވެ. މިނިސްޓަރ ނަހުލާ ފާހަގަކުރެއްވި ގޮތުގައި، ރާއްޖޭގެ އުތުރާއި ދެކުނު މިހާރު އިންޑިއާއާ ގުޅާލެވިފައިވާއިރު މިއީ އަތްފޯރާފަށުގައި މުދާ އެތެރެކުރުމަށް ހުޅުވިގެން ދިޔަ މައި ދޮރެކެވެ.\nއިންޑިއާގެ ޓޫޓިކޮރިން އަދި ގދ. ތިނަދޫއާ ދެމެދު ސީދާ ކާގޯ ދަތުރުތައް މިއަދު ފަށައިފައިވާއިރު މޯލްޑިވްސް ސްޓޭޓް ޝިޕިންގ (އެމްއެސްއެސް) ގެ "އެމްވީ ބޮންތި" ތިނަދޫގައި ޑޮކް ކޮށްފައިވަނީ މިއަދުއެވެ. އެމްއެސްއެސްގެ ބޯޓު ތިނަދޫގައި ބަނދަރުކުރީ 400 ޓަނުގެ މުދަލާއެކުއެވެ. އިންޑިއާ އަދި ތިނަދޫއާ ދެމެދު ސީދާ ކާގޯ ދަތުރުތައް ފެށިގެންދިޔުމަކީ ދެކުނު އަތޮޅުތަކުގެ އިގްތިޞާދަށް ބޮޑެތި ކުރިއެރުންތަކެއް ލިބިގެންދާނެ ކަމެއް ކަމަށް ބެލެވެއެވެ. އަދި ދެކުނުގެ އަތޮޅުތަކުގައި ވިއްކާ މުދަލުގެ އަގު ވެސް މިކަމުގެ ސަބަބުން ހެޔޮވެގެންދާނެއެވެ.\nމިއަދު ކާގޯ ދަތުރުތައް ފެށިގެންދިޔައިރު މި ރަސްމިއްޔާތުގައި ވަނީ ތިނަދޫގައި ރީޖަނަލް ޕޯޓެއް ގާއިމްކުރުމަށް ވެސް ސޮއިކުރެވިފައެވެ.


Thattaa Eku Raajje Ai Maziya Ge Zuvaan Team Ah Hoonu Maruhabaa Eh - Vaguthu\nތަށްޓާއެކު ރާއްޖެ އައި މާޒިޔާގެ ޒުވާން ޓީމަށް ހޫނު މަރުހަބާއެއް\nއިންޑިއާގެ ޗެންނާއީގައި ބޭއްވި އިންޓަނޭޝަން ކަޕް އޮފް ޖޯއީ ޔޫތު ފުޓްބޯޅަ މުބާރާތުގެ ޗެމްޕިއަންކަން ހޯދި މާޒިޔާގެ 14 އަހަރުން ދަށުގެ ފުޓްބޯޅަ ޓީމު އެނބުރި ރާއްޖެ އައުމުން ރޭ ވެލާނާ އިންޓަނޭޝަނަލް އެއާޕޯޓުން ހޫނު މަރުހަބާއެއް ކިޔައިފިއެވެ.\nމާޒިޔާގެ ޒުވާން ޓީމު ވެލާނާ އިންޓަނޭޝަނަލް އެއާޕޯޓަށް ފޭބުމާއެކު ވީއައިޕީން މަރުހަބާ ދެންނެވީ އެފްއޭއެމްގެ ރައީސް ބައްސާމް އަދީލް ޖަލީލް އާއި މާޒިޔާގެ ޗެއާމަން އަހުމަދު ސާޖިދު އަދި ޔޫތު މިނިސްޓްރީގެ ޑެޕިއުޓީ މިނިސްޓަރު އަހުމަދު އިބްރާހިމެވެ. އޭގެ އިތުރުން ރާއްޖޭގައި އުފެދުނު އެންމެ މޮޅު އަދި އެންމެ ކާމިޔާބު ފުޓުބޯޅަ ކުޅުންތެރިޔާ، ގައުމީ ޓީމުގެ ކުރީގެ ކެޕްޓަން އަލީ އަޝްފާގު (ދަގަނޑޭ) އައި ރާއްޖޭގެ އެންމެ ކާމިޔާބު އެއް ކޯޗު، ގްރީން ސްޓްރީޓްސްގެ ކޯޗު އަލީ ސުޒޭންގެ އިތުރުން މާޒިޔާ ސީނިއާ ޓީމުގެ ކުޅުންތެރިންވެސް މަރުހަބާގައި ބައިވެރިވެފައިވެއެވެ. އޭގެ އިތުރުން ގައުމީ ޓީމުގެ ކޯޗު ޕީޓާ ސެގަޓްވެސް ވަނީ މަރުހަބާގައި ބައިވެރިވެ، ޒުވާން ކުޅުންތެރިންނަށް ހިއްވަރު ދެއްވާފައެވެ.\nމާޒިޔާއިން އިންޑިއާ މުބާރާތުގެ ތަށި ނެގީ އެގައުމުގެ އެންމެ ވަރުގަދަ ޓީމުތަކުގެ އެކަޑެމީތައް ބަލިކޮށްފައެވެ. ގްރޫޕް ސްޓޭޖުގައި ފުރަތަމަ ކުޅުނު މެޗުން މާޒިޔާ ބަލިވީ 2-1ގެ ނަތީޖާއަކުންނެވެ. ރިލަޔަންސް އެކަޑެމީއާ ދެކޮޅަށް ކުޅެ މާޒިޔާ ބަލިވި ނަމަވެސް، އެ މެޗުގައިވެސް މާޒިޔާއިން ވަނީ ރަނގަޅު ކުޅުމެއް ދައްކާފައެވެ. ދެވަނަ މެޗުގައި ފަސްޓް ކިކް އެސްއެސްއޭއާ ވާދަކޮށް، މާޒިޔާއިން 6-0އިން މޮޅުވިއިރު، ސެމީއަށް ދަތުރުކުރީ ސްޕޯޓްސް ނޭޝަން އަތުން މޮޅުވެގެންނެވެ.\nސެމީގައި ވަރުގަދަ ޗެންނާއިޔެން އެފްސީގެ އެކަޑެމީ ބަލިކޮށް، މާޒިޔާއިން ތަށި ނެގީ ފައިނަލްގައި ބެންގަލޫރު އެފްސީގެ އެކަޑެމީ ބަލިކޮށްގެންނެވެ. ބެންގަލޫރު އެފްސީއަކީ އިންޑިއާގެ އެންމެ ނުފޫޒު ގަދަ ކްލަބެވެ. އެ ކްލަބުގެ ޖޫނިއާ ޓީމު ބަލިކޮށް، މާޒިޔާއިން ތަށި ނެގިއިރު، ބެންގަލޫރަކީ ސަރަހައްދީ މުބާރާތްތަކުގައިވެސް އެެންމެ ވަރުގަދަ އެއް ކްލަބެވެ. މިއީ ރާއްޖޭގެ ފުރަތަމަ ޑިވިޝަނަށް ނިސްބަތްވާ ކްލަބެއްގެ އެކެޑަމީ އަކުން ރާއްޖޭން ބޭރުގައި ކުޅޭ ޔޫތު މުބާރާތެއްގެ ޗެމްޕިއަންކަން ހޯދި ފުރަތަމަ ފަހަރެވެ.


Myanmar ga2aharuge anhen kuhajaku school ga rape kuri mahsalaaga muzahara kuranee\nމިޔަންމާގައި2އަހަރުގެ އަންހެން ކުއްޖަކު ސްކޫލުގައި ރޭޕު ކުރި މައްސަލާގައި މުޒާހަރާ ކުރަނީ\n0 July 7th, 2019 - 8:15 AM\nމިޔަންމާގައި2އަހަރުގެ އަންހެން ކުއްޖަކު ސްކޫލުގައި ރޭޕު ކުރި މައްސަލާގައި މުޒާހަރަމުން އެބަގެންދެއެވެ.\n2 އަހަރާ 11 މަހުގެ ކުޑަ އަންހެން ކުއްޖަކު ރޭޕު ކުރި މައްސަލާގައި އިންސާފު ހޯދައި ދިނުމަށް އެގައުމުގެ ކްރިމިނަލް އިންވެސްޓިގޭޝަން ޑިޕާޓްމެންޓުގެ ހެޑްކުއާޓާ ކުރިމަތީގައި މުޒާހަރާކުރަމުން އަންނަ މުޒާހަރާހައި 6000 އަށްވުރެ ގިނަ މީހުން ބައިވެރިވެއެވެ.\nއެމީހުން މުޒާހަރާ ކުރަމުން ގެންދަނީ މިއަހަރު މޭމަހު ހިނގި މި އަމަލާ ގުޅިގެން އަދިވެސް އިންސާފު ނުލިބޭކަމަށް އެ ކުޑަ އަންހެން ކުއްޖާގެ ބައްޕަ ހޮނިހިރު ދުވަހު ހާމަކުރުމުންނެވެ.\n"އަދިވެސް މި މައްސަލާގަ އިންސާފުނުލިބޭ. އަޅުގަނޑުގެ ދަރިފުޅު ރޭޕުކުރީ އެ ކުއްޖާ ކިޔަވަންދާ ސުކޫލުގައި މޭ މަހުގެ 16 ވަނަ ދުވަހު. އަޅުގަނޑު ވަގުތުން މައްސަލަ ފުލުހަށް ވެސް ހުށަހެޅިން،"\nއެ ކުޑަ އަންހެން ކުއްޖާ ރޭޕު ކޮށްފައިވާ ކަން ހާމަވެފައިވަނީ އޭނާ ސްކޫލުން ގެއަށް އައިއިރު ލިބިފައި ހުރި ޒަހަމްތައް ޑޮކްޓަރައް ދެއްކުމުން އެއީ ރޭޕު ކުރުމުގެ ސަބަބުން ލިބުނު ޒަހަމްކަމަށް ޑޮކްޓަރު ބުނުމުންނެވެ.\nޑޮކްޓަރުގެ ރިޕޯޓުވެސް ވަނީ ފުލުހުންނަށް ހުށަހަޅާފައެވެ.\nއިންސާފު ނުލިބޭތީ މުޒާހަރާ ކުރަން ފެށުމުން، މިޔަންމާގެ ފުލުހުންގެ ޑެޕިއުޓީ ޗީފް ބުނެފައިވަނީ އެކަމާ ގުޅިގެން ބުދަ ދުވަހު 29 އަހަރުގެ އައުންގް ކިޔޯ މިޔޯ، ނަމަކަށް ކިޔާ މީހަކު ފުލުހުންގެ ބެލުމުގެ ދަށަށް ގެނެސް ރޭޕުގެ ދައުވާ ކޮއްފައިވާ ކަމަށެވެ. ނަމަވެސް ކުއް އޭނާގެ މައްޗަށް ސާބިތު ނުވުމުގެ ސަބަބުން އޭނާ ކޯޓުން ދޫކޮށްލީ ކަމަށެވެ.\nހިއުމަން ރައިޓް އެކްޓިވިސްޓް ނިކޭ ޑައިމަންޑް މި މުޒާހަރާގައި ބައިވެރި ވެފައިވެއެވެ. ނިކޭ ޑައިމަންޑް ބުނެފައިވަނީ މިކަން އެގައުމުގެ ސަރުކާރުން ބަލާ އިންސާފު ހޯދާދޭންޖެހޭނެ ކަމަށެވެ.\nމުޒާހަރާގެ ބައިވެރިން 'ޖަސްޓިސް ފޯ ވިކްޓޯރިއާ' ޖަހާފައި ހުރި ބެނާތަކާ ޓީޝާޓު ބޭނުން ކޮއްފައިވެއެވެ. އަދި އިތުރުން ސޯޅަލް މީޑިއާގައި ވެސް މިކަމާ ގުޅޭގޮތުން ހަރަކާއްތައް ކުރިއަށް އެބަދެއެވެ.\nއެގައުމުގެ ސަރުކާރުގެ ތަރުޖަމާނު ޕާސަން ޒޯ ހިތޭ ސޯށަލް މީޑިއާ ފޭސްބުކުގައި ބުނެފައިވަނީ ސަރުކާރުން ވެސް ބޭނުންވަނީ މިކަމުގައި އެ ކުއްޖާއަށް އިންސާފު ހޯދައިދިނުމަށް ކަމަށާ ނަމަވެސް އެކަމަށް ވަގުތު ނަގާނެ ކަމަށެވެ.


Dhekunu Africa ge haiy gaumun kandu magun etherevun manaakoffi | ThePress\nނިންގްބޯ-ޖޯޝާން ޕޯޓުން ކާގޯ ބޯޓެއް ނައްޓާލަނީ / ފޮޓޯ: ވީސީޖީ\nއެފްރިކާގެ ދެކުނުގައިވާ ގައުމުތަކުގެ ތެރެއިން ރާއްޖެއަށް މީހުން އެތެރެވުން މަނާކޮށްފައިވާ ގައުމުތަކުގެ ކާގޯ އުޅަނދު ފަހަރުވެސް ރާއްޖޭގެ ޕޯޓުތަކަށް ވަނުން މަނާކޮށްފިއެވެ.\nޓްރާންސްޕޯޓް އޮތޯރިޓީން މިގޮތަށް ނިންމާފައިވާއިރު، ކޮވިޑް-19 ގެ އާ ވޭރިއެންޓް އޮމިކްރޯންގެ ސަބަބުން އިއްޔެއިން ފެށިގެން އެގައުމުތަކުގެ މީހުން ރާއްޖެއަށް އެތެރެވުން ވަނީ މަނާކޮށްފައެވެ. އެގައުމުތަކަކީ:\nއެ އޮތޯރިޓީން މިއަދު ނެރުނު ސާކިއުލާގައި ބުނެފައިވާ ގޮތުން އެ ހަތް ގައުމުން، ނުވަތަ އެ ހަތް ގައުމުގައި ޓްރާންސިޓްވެފައިވާ އުޅަނދު ފަހަރު ރާއްޖޭގެ ޕޯޓުތަކަށް ވަނުން މަނާވާނެއެވެ.\nއެހެންކަމުން މީގެ ދެ ހަފްތާ ކުރިން އެ ހަތް ގައުމުން ޓްރާންސިޓްކޮށްފައިވާ އުޅަނދު ފަހަރާއި ފަޅުވެރިންނަށް ރާއްޖެ ނާދެވޭއިރު، އޭގެ ކުރިން އެގައުމުތަކުން ދަތުރު ފަށާފައިވާ އުޅަނދު ފަހަރުގެ ހުރިހާ އޮޕަރޭޝަނެއްވެސް ގެންދަން ޖެހޭނީ ކޮންޓެކްޓްލެސް ކޮށެވެ.\nއަދި ކޮންޓެކްޓްލެސް އޮޕަރޭޝަންތަކުގައި އެ އުޅަނދަކަށް އެރޭނީ އެ އުޅަނދެއްގެ ކެޕްޓަނަށާއި، ހުއްދަ ދެވިފައިވާ ސަރުކާރުގެ އޮފިޝަލުންނާއި އެޗްޕީއޭއިން ހުއްދަ ލިބޭ މީހުންނަށް އެކަންޏެވެ.\nއޮމިކްރޯނާ ދެކޮޅަށް ރާއްޖޭން ވަނީ ފިޔަވަޅުތައް ވަރުގަދަކޮށްފައެވެ. އެގޮތުން ވެކްސިނަށް ޝަރުތު ހަމަވާ ފަރާތްތަކުން އަންނަ މަހުން ފެށިގެން ބޫސްޓާ ޑޯޒް ޖަހަން ފަށާނެ ކަމަށް ރައީސް އިބްރާހީމް މުހައްމަދު ސޯލިހު ވަނީ ވިދާޅުވެފައެވެ.\nހަބަރު ކޮވިޑް-19 ވިޔަފާރި ޓްރާންސްޕޯޓް\n4 ފުރޮޅުލީ އުނޅަދު ދުއްވާއިރު ސީޓް ބެލްޓު އެޅުން މަޖުބޫރު ވަނީ\nރީނދޫ އެލާޓްގައި ކުދި އުޅަނދުގައި މީހުން އުފުލުން މަނާ ކޮށްފި\nބޮޑެތި އުޅަނދުތަކުގައި ލައިފްޖެކެޓް އަޅަން މަޖުބޫރު ކޮށްފި


vnews - World Cup gai thafaath Hair Cut negi sababu Ronaldo aanmukohffi\nވޯލްޑްކަޕްގައި ތަފާތު "ހެއާ ކަޓް" ނެގި ސަބަބު ރޮނާލްޑޯ އާންމުކޮށްފި\n2002 ވަނަ އަހަރު ބޭއްވުނު ވޯލްޑް ކަޕްގައި ތަފާތު "ހެއާ ކަޓް" ނެގި ރޮނާލްޑޯ - ފޮޓޯ: ޓުވިޓާ\nޖަޕާން އަދި ސައުތް ކޮރެއާގައި 2002 ވަނަ އަހަރު ބޭއްވުނު ވޯލްޑް ކަޕްގައި ތަފާތު "ހެއާ ކަޓް" ނެގި ސަބަބު ބްރެޒިލްގެ ފުޓުބޯޅަ ލެޖެންޑް ރޮނާލްޑޯ އާންމުކޮށްފި އެވެ.\nއޮސްޓްރޭލިއާގައި ނޫސްވެރިންނަށް މައުލޫމާތު ދެމުން ރޮނާލްޑޯ ބުނީ ވޯލްޑްކަޕްގެ ކުރިން އޭނާ އަށް ބޮޑު އަނިޔާއެއްވި ކަމަށާއި، އެންމެންވެސް ދިޔައީ އެ އަނިޔާއިން ސަލާމަތްވެ އަލުން ވޯލްޑްކަޕަށް ފިޓުވާނެ ކަމާ މެދު ސުވާލު އުފައްދަމުން ކަމަށެވެ.\nއެގޮތުން ރޮނާލްޑޯ ބުނީ ހެއާ ކަޓް ނަގަން ވިސްނީ އޭނާ އަށް ލިބުނު އަނިޔާގެ ވާހަކަ ދެއްކުން މަޑު ޖައްސާލުމަށްފަހު ހެއާ ކަޓާ ބެހޭގޮތުން ވާހަކަ ދެއްކުމަށް ކަމަށެވެ. އަދި އޭގެ ސަބަބުން ކުޅެން ފަސޭހަވި ކަމަށްވެސް ރޮނާލްޑޯ ބުންޏެވެ.\nރޮނާލްޑޯ ބުނީ ފަރިތަކުރުމަށް ނިކުތުމުން އެންމެންވެސް އޭނާގެ އިސްތަށިގަނޑާ ބެހޭގޮތުން ތަފާތު ވާހަކަތައް ދެއްކި ކަމަށާއި، ހެއާ ކަޓް ނެގީ އެކަން ކުރާ ހިތުން ނޫން ކަމަށެވެ.\nބްރެޒިލުން ވަނީ 2002 ވަނަ އަހަރު ބޭއްވުނު ވޯލްޑް ކަޕް ކާމިޔާބުކޮށްފަ އެވެ. މީގެ 16 އަހަރު ކުރިން ކުޅުނު ފައިނަލް މެޗުގައި ބްރެޒިލް ވާދަކުރީ ޖަރުމަނާ އެވެ. އެ މެޗު އެޓީމުން ކާމިޔާބުކުރީ ރޮނާލްޑޯގެ ދެ ލަނޑާއެކު 0-2 ގެ ނަތީޖާއަކުންނެވެ.\nގިނަ ބަޔެއްގެ ސަމާލުކަން ހޯދި ހެއާ ކަޓްތައް ތައާރަފްކޮށްދިން ރޮނާލްޑޯ ވަނީ ފީފާ އިން ހޮވި ދުނިޔޭގެ އެންމެ މޮޅު ކުޅުންތެރިޔާގެ މަގާމު ތިން ފަހަރު ހޯދާފަ އެވެ.


Criiio Junior festival miadhu kuiyah gengosfi\nމިއަދުގެ ކްރިކެޓް ހަރަކާތް: ކްރީއޯ ކާނިވަލް 2019 ސެޕްޓެމްބަރ 27\nކްރިއޯ ޖޫނިއަރ ކާނިވަލް މިއަދު ކުރިޔަށް ގެންގޮސްފި\n27 ސެޕްޓެމްބަރ 2019, 11:47 |\nކްރިއޯ ޖޫނިއަރ ކާނިވަލްގެ ނަމުގައި ކްރިކެޓްގެ އެކި ހުނަރުތަކާއި އުކުޅުތައް ކުޑަކުދިން ފަރިތަކުރާ ފެސްޓިވަލެއް ފުވައްމުލައް ސިޓީ ކްރިކެޓް ސްޓޭޑިއަމްގައި މިއަދު، (27 ސެޕްޓެެމްބަރ 2019) ހެނދުނު ކުރިޔަށް ގެންގޮސްފިއެވެ.\nމިއަދުގެ ކްރިކެޓް ފެސްޓިވަލްގައި ބައިވެރިވެފައި ވަނީ ބިލަބޮންސްކޫލް އާއި ކެންގަރޫ ކިޑްސް-ފުވައްމުލައް އާއި ހާފިޒު އަހުމަދު ސްކޫލް އެމްޖޭއެސް އާއި އެފްއެސް އެވެ.\nމިއަދުގެކްރީއޯ ކާނިވަލް ކްރިކެޓް ހަރަކާތަށް ކުދިންނާއި ބެލެނިވެރިން ޖަމާވެފައި 2019 ސެޕްޓެމްބަރ 27\nކްރިކެޓް ފުވައްމުލައް އިން މައުލޫމާތު ދެއްވި ގޮތުގައި މިއަދުގެ ފެސްޓިވަލްގައި 200 އެއްހާ ކުދިން ބައިވެރިވިއެވެ. މިއަދު ހެނދުނު 7-9 އަށް ކުރިޔަށް ގެނދެވުނު މިހަރަކާތުގައި ދަރިވަރުންނާއެކު ބެލެނިވެރިންވެސް ބައިވެރިވެ ވަރަށް ބޮޑު އެހީތެރިކަމެއް ފޯރުކޮށްދީފައި ވެއެވެ.\nމިއަދުގެ ފެސްޓިވަލް ގައި ކުރިޔަށް ގެންދެވުނު ހަރކާތްތަކުގެ ތެރޭގައި ،ޑައިވިން ކެޗް، ލޯންގް ތްރޯ، ޓާރގެޓް ބޯލިން އާއި ބިގް-ސިކްސް ހިމެނެއެވެ.\nމިހަރަކާތުގެ އިތުރު ބުރެއް ވަރަށް އަވަހަށް ހޭޒް އާއިއެމްޖޭއެސް، އެފްއެސް އަދި އައިޑިއަލް ސްކޫލަށް އަމާޒުކުރެވިގެން ބޭއްވޭނެ ކަމަށް ކްރިކެޓް ފުވައްމުލައް އިން ހާމަކުރެއެވެ.\nކިވީ-ކްރިކެޓް ހަރަކާތުގެ ތެރެއިން -25 ސެޕްޓެމްބަރ 2019\nމި ސެޕްޓެމްބަރު މަހު 25 ގައި ވެސް ކްރިކެޓް ފުވައްމުލައް އިން ވަނީ އެމީހުންގެ ޝެޑިއުލް ޕްރެކްޓިސް ގައި އިމެނޭ ރިލޭއާއި ކިވި-ކްރިކެޓްގެ ހަރަކާތްތަކެއް ކުރިޔަށް ގެންގޮސްފައެވެ. ހަފުތާގެ ހޯމަ، އަންގާރަ އަދި ބުދަ ދުވަހަށް ތާވަލް ކުރެވިފައިވަ މިހަރަކާތް އަމާޒުކުރެވިފައި ވަނީ ޏ.އޭއީސީގެ ދަރިަވރުންނަށެވެ.\nކިވީ-ކްރިކެޓް ހަރަކާތުގެ ތެރެއިން – 25 ސެޕްޓެމްބަރ 2019\nއިތުރު ލިޔުންކްރިކެޓްކްރިކެޓް ފުވައްމުލައް\nTags: ކްރިކެޓް, ކްރިކެޓް ފުވައްމުލައް


BREAKING NEWS: Raajje In Ithuru2Meehun Covid-19 Ah Positive Vejje - Vaguthu\nރާއްޖެއިން އިތުރު ދެމީހުން ކޮވިޑް-19 އަށް ޕޮޒިޓިވް ވެއްޖެ\n1 އަހަރު ކުރިން ( މާޗް 9, 2020 )\nރާއްޖެއިން އިތުރު ދެމީހުން ކޮވިޑް-19 އަށް ޕޮޒިޓިވް ވެއްޖެއެވެ.\nއެޗްޕީއޭ އިން ދެންމެ ވިދާޅުވީ ބަތަލާ ރިސޯޓުން ދެބިދޭސީއަކު ކޮވިޑް-19 އަށް ޕޮޒިޓިވް ވެފައިވާ ކަމަށެވެ.\nއެއީ ދެފަތުރުވެރިން ކަމަށް ބުނުން ފިޔަވައި އިތުރު އެއްވެސް ތަފްސީލެއް އަދި އެޗްޕީއޭ އިން ހާމައެއް ނުކުރެއެވެ.\nއެހެންކަމުން ރާއްޖެ އިން މިހާތަނަށް ކޮވިޑް-19 އަށް ޕޮޒިޓިވްވި މީހުންގެ އަދަދު ވަނީ ހަތަރަކަށް އަރާފައެވެ.\nބަތަލާ އިން ތިން މީހަކު ކޮވިޑް-19 އަށް ޓެސްޓް ކުރިއެވެ. އޭގެ ތެރެއިން ޕޮޒިޓިވްވީ ދެމީހުންނެވެ.\nރާއްޖެ އިން ފުރަތަމަ ކޮވިޑް-19 އަށް ޕޮޒިޓިވް ވެފައި ވަނީ ކުރެއްދޫ އައިލެންޑް ރިސޯޓުގައި މަސައްކަތް ކުރާ ދެ ބިދޭސީ މުވައްޒަފެކެވެ. އެމީހުންނަކީ އެރަށުގައި ޗުއްޓީ ހޭދަކުރުމަށްފަހު މިމަހުގެ 01 ވަނަ ދުވަހު ގައުމަށް ދިޔަ އިޓަލީވިލާތުގެ މީހަކާއި ބައްދަލުވެފައިވާ ބައެކެވެ.\nމިރޭ ބޭއްވި ނޫސްވެރިންގެ ބައްދަލުވުމެއްގައި ހެލްތު މިނިސްޓަރ އަބްދުﷲ އަމީން ވިދާޅުވެފައި ވަނީ، ކުރެއްދޫ ރިސޯޓުން ކޮވިޑް-19 އަށް ޕޮޒިޓިވް ވި ދެ މީހުންނާ އެކި ގޮތް ގޮތުން ގުޅުން ހުރި 173 މީހަކު ފާހަގަ ކުރެވިފައިވާ ކަމަށެވެ. ކުރެއްދޫ ރިސޯޓުގެ ކޮޓަރިތަކުގައި 93 މީހަކު އެކަހެރި ކޮށްފައިވާ ކަމަށް އަމީން ވިދާޅުވެފައި ވެ އެވެ.\nކޮވިޑް-19 ޖެހުމުން އާއްމުގޮތެއްގައި ފެންނާނީ ހުން އައުމާއި، ރޯގާ ޖެހުމާއި ކެއްސުން ފަދަ އަލާމާތްތަކެވެ. ނަމަވެސް އެއިން އެއްވެސް އަލާމާތެއް ނުފެނިވެސް އެކަކުގެ ގައިން އަނެކަކުގެ ގަޔަށް ބަލި ފެތުރެއެވެ. އެހެންކަމުން ކޮވިޑް-19 ފެތުރޭ ގައުމުތަކަށް ޒިޔާރަތް ކުރާ މީހުންނާއި، ބަލި ޖެހިފައި ހުރި މީހަކާއި ބައްދަލުވެފައިވާ މީހުން އަމިއްލައަށް ކަރަންޓީން ވެގެން 14 ދުވަހު ގޭގައި ތިބެން ސިއްހަތާއި ބެހޭ އޮފިޝަލުން އިރުޝާދު ދެއްވައެވެ.\nރާއްޖެ އިން ކޮވިޑް-19 ފެނުނު ނަމަވެސް އެއްވެސް މީހަކު ކަންބޮޑުވެ ހާސްނުވުމަށާއި މިހާރެކޭ އެއްގޮތައް ދިރިއުޅުމުގެ ކަންކަން ކުރިއަށް ގެންދަން ސަރުކާރުން އިލްތިމާސް ކުރައްވައެވެ.\nމާޗް 9, 2020 00:42\nItaly sawadramatic increase in the number of confirmed coronavirus cases today witharise of 1,247 inasingle day, the Civil Protection Department said inastatement.\nމާޗް 9, 2020 00:44\nސުބުހާނަﷲ. އެންމެހާ މުސްލިމުން ރައްކާތެރިކުރަށްވާށި. އާމީން.\nމާޗް 9, 2020 01:00\nޔާﷲ، ޔާﷲ، ޔާﷲ، ޔާﷲ، ޔާﷲ އެންމެ އަޅުތަކުން މިބަލިން ރައްކާތެ ރި ކު ރައްވާދޭވެ. އާމީން.\nމާޗް 9, 2020 01:05\nރައީސުމީހާ ބުނަނީ ދިވެހިން ކަނބޮޑުނުވެ ތިބޭށޭ\nމާޗް 9, 2020 09:15\nބަލި ފަތުރަނީ ރައީސް އެއް ނޫން\nމާޗް 9, 2020 11:57\nކާކުތަބުނީ ރައިސްއޭ ބުރާންތިވީތަ ރިސޯޓުތައް އެކީ ބަންދުކު ރަންވީ މިއަހަރުގެ ނިޔަލައް ރިސޯޓު ދާއި ރާގަ ވަޒީފާ އަދާކު ރާތާ 21 އަހަ ރު ވަންނާނެ ގެދޮ ރެއްނެތް ރަނގަޅު މުސާ ރައެއްނުދޭ ސާވިސްޗާޖު ދެނީ ދެބައި ކޮއްފަ އެއްބައި ކާލާފަ ޗުއްޓީ ދެވެނީ6މަހުން6މަހުން ދެންއަނބިމީހާ އިއްދައިން ކެނޑޭކައް މާގިނަދުވަހެއްނެތް މީތޯ ރިސޯޓު މުވައްޒަފުންނައް ހައްގުވާ މިންވަ ރަކީ\nމާޗް 9, 2020 01:25\nދެންފިއަވަޅުއަޅާ ފާސްކުރިތަނުގަ މީޑިއާ ތައްދޫކޮއްލާފަ ކަމެއްކަޑަވާއިރައް އޮބިނާޅާ\nމާޗް 9, 2020 03:15\nމާޗް 9, 2020 06:23\nމާޗް 9, 2020 07:18\nޓުވަރިސްޓުންގެ ހުންބެލުމުގެ ނިޒާމް ރިސޯޓް ތަކުގަ ވަރުގަދަ ކުރަން ޖެހޭ.... ރާއްޖެއިން ބޭރުގެ ބައެއް ގައުމްތަކުގަ ކޮންމެ ދުވަހަކު ހޮޓަލަށް ވަންނައިރު ހުންބަލާ ހަދާ... އެއީ އެތާ ތިބޭ އެންމެންގެ ސަލާމަތަށް... އިރާދުކުރެއްވިއްޔާ ކޮންޓްރޯލް ކުރެވޭނެ\nމާޗް 9, 2020 07:41\nމާ ބޮޑައްވެސް ލަސްވީ އިޓަލީ މީހުން ބޭރުކުރި ގޮތް\nމާޗް 9, 2020 07:49\nއެދެމީހުން ކަރަންޓީނު ނުކުރޭތަ؟\nމާޗް 9, 2020 08:11\nރރަންބިސް އަޅާ އަސްދޫނިން މިކަން ފެތިރިދާނެކަމުގެ ބި ރުއޮތް. ބި ރުއޮތީ ރައްޔިތުންގެ މެދުގަ. ސަ ރުކާ ރު ކަންބޮޑެއް ނުވޭ. އެހެނވެތާ މިއޮއްހާ ދުވަހުވެސް ރަންބިސް އެއްކުރަން މަސައްކަތްކު ރީ. ތިއްޖެހިފަވާ މާހައުލެއްގަ އެންމެން ވެސް މިދި ރިއުޅެނީ.\nމާޗް 9, 2020 08:16\nއަދި ހާސްވާކަށް ކައިރިވެސްނުވޭ. އަދި މިވީ ހަތަރެއްނު. ރައްޔިތުން ކަންބޮޑުވާނެކަމެއްނެތް. ރާއްޖެ ހުއްޓުމަކަށް ނާންނާނެ.\nމާޗް 9, 2020 08:27\nމީގެކުރިން އަމިއްލައެދުމެއްފުއްދުމުގެ ބޭނުމުގައި ރާއްޖޭގެރަށްޔިތުން ބަނޑަށްޖެހުނުކަމުގައިވިޔަސް\nޓުއަރިޒަމްބޮއިކޮޓްކުރުމަށް އަޑުއުލި، މަސައްކަތްކުރެއްވި ފަރާތްތަކުގެ އަޑެއް މިހާނުރައްކާތެރި\nވައިރަހެއް ފަތުރުވެރިންގެފަރާތުން ރާއްޖޭގައިފެތުރި ރާއްޖޭގެރަށްޔިތުން ހަނާވެދާނެކަމަށް ނުބެއްލެވީ\nމާޗް 9, 2020 08:47\nމިސްކިތައްދިއަ މީހެއް ނޫނެއްނޫންތަ އިޓަލީ މީހާއަކީ އަދި ރިސޯޓް ތަކުގައި އެއުޅޭ ދިވެހި ރިސޯޓް ބޯއިސް ވެސް ކަރަންޓީނު އެކުރަނީ މިސްކިތުވަޅުގެ ދާނި ހަލުވަން އުޅެނި ކޮށެއްނޫނެއްނު ދެންކީއްވެ މިސްކިތައް ނުދަން ހިތްހަރުދެނީ މިސަރުކާރު ރުއްސަންދޯ މިސްކިތޭ ކިޔުމުގެ ބަދަލުގައި ގެސްޓުންނާ ރާއްޖެ އެތެރެވާ މީހުން ޓެސްޓުކުރެވޭނެ ރަނގަޅު އިތުބާރު ހުރި ނިޒާމެއް ގާއިމް ކޮށް ކުރިން ރައްކާތެރިވިނަމަ މާ ސަޅިވިސް ހަމަ ސަރުކާރު ޑޮލަރުގެ ބޭނުމުގައި ފަރުވާ ކުޑަކޮށް އިހުމާލްވީ ހުރިހާ ދެރައެއް ރިސޯޓު ތަކުގައި މަސައްކަތްކުރާ ނިކަމެތި ދިވެހި އާއިލާ ތަކަށް މީ ހަމަ ސަރުކާރުގެ އިހުމާލް ދެންވެސް މިސްކިތްތައް ފުރާލާ ﷲއަށް ދަންނަވާ ސުނާމީ އައިދުވަހުވެސް އެންމެން ނަށް ހިމާޔަތް ދިނީ މިސްކިތް\nމާޗް 9, 2020 10:18\nމީނަނަޝީދުގެ ބަލާ އަދިވެސްކިޔާ ގައުމުހުއްޓާނުލެވެނޭ މީބޮޑު ނުފޮރޮއްޕާނެއް.\nމާޗް 9, 2020 11:06\nތިޔަފެންނަނީ ފިޔަވަޅުތަށް އެޅުން ލަސްކުރުމުގެ ހިތިކަން! ބޮޑާ ކަމާއި ކިބުރު ވެރިކަމުގެ ނުބައިކަން! ދުނިޔޭގެ އާޖުފާޖު ނޭގޭ މީހުންގެ އަތަށް ހުންގާނު ދިނުމުން ވާގޮތް!އެކަށީގެންވާ ހަރުދަނާ ފިޔަވަޅު އެކަމެއްގެ ވަގުތުގައި އެޅިގެން ދާތަން ފެންނަލެއް މަދު! ކޮލެރާ ރޯގާ އަކީ ބަލިޖެހޭތާ ހަތަރުގަޑިއިރުތެރޭ މަރުވާ ބައްޔެއް!އެކަން ކޮންޓްރޯލްކުރީ ރާއްޖޭން ކިޔަވާފައި ތިބި ބައެއްގެ ހިތްވަރުން!\nމާޗް 9, 2020 11:49\nކަނބޮޑުނުވުމަށް ބުންޏަސް ކުރެއްދޫގަ މަސައްކަތް ކުރާ ސްޓާފުން ޑިއުޓީއަށް ނެރެނީ މަސްކެއް ނުދީ. އެކަަމަކު ކުރެދޫ ރިސޯޓުގެ ހާލަތު އޮތީ ލެވެލް އޮރެންޖު އަށް ބަދަލްވެފަ. ލެވެލް ކިހާވަރަކަށް އެރީމަތޯ މާސްކް އަޅަން އަންގަނީ.\nމާޗް 9, 2020 16:24\nމާސްކް ނާޅަނީ ގަޖބެ އެވައިރަސް ނުޖެހޭނެކަމުގެ ގެރެންޓީ ދީފަ މީހުން.\nމާޗް 9, 2020 12:24\nޜިސޯޓްތައް ބަންދު ކުރަން ޖެހެ .\nއެތާ އުޅޭ ދިވެހިންތައް މަރުވިޔަސް ހެޔޮ މި ސަރުކާރައްޑޮލަރު ލިބެންޔާ


Inter balikoh Real ummydhu dhamahattaifi - Hali News\nރެއާލްގެ ހަޒާޑް ބޯޅަ ހިފައިގެން ދަނީ.\nއިންޓަ ބަލިކޮށް ރެއާލް އުއްމީދު ދަމަހައްޓައިފި\n26 November 2020, 10:12\nޔުއެފާ ޗެމްޕިއަންސް ލީގް ގްރޫޕް ބީ އިންޓަމިލާނުގެ މައްޗަށް ރޭ 2-0 އިން ކުރި ހޯދައި ދެވަނަ ބުރުން ޖާގަ ހޯދުމުގެ އުއްމީދު ރެއާލް މެޑްރިޑުން ދަމަހައްޓައިފިއެވެ.\nއިންޓަގެ ދަނޑުގައި ކުޅުނު މިމެޗުގައި ރެއާލްއިން ލީޑް ނެގީ މެޗުގެ ހަތް ވަނަ މިނެޓުގައި ލިބުނު ޕެނަލްޓީއަކުންނެވެ. މިލަނޑު ކާމިޔާބު ކޮށްދިނީ ބެލްޖިއަމްގެ ތަޖުރިބާކާރު ވިންގަރ އެޑިން ހަޒާޑެވެ. ދެވަނަ ލަނޑަކީ 59 ވަނަ މިނެޓުގައި މޮރޮކޯގެ އުއްމީދީ މިޑްފީލްޑަރު އަސްރަފް ހަކީމީ އަތުން ބައިކޮޅަށް ވަން ލަނޑެކެވެ. އަސްރަފް ހަކީމީއަކީ ރެއާލްއިން ދޫކޮށްލުމުން މިސީޒަނުގައި އިންޓައާ ގުޅުނު ކުޅުންތެރިއެކެވެ.\nއަނިޔާގެ ސަބަބުން ކެޕްޓަން ސާޖިއޯ ރާމޮސް އާއި މުހިއްމު ފޯވާޑް ކަރީމް ބެންޒެމާ ނުލައި ކުޅުނު ރެއާލްއިން ވަނީ މެޗް ފެށިގެން ނިމެންދެން މެޗް ކޮންޓްރޯލްކޮށް އިންޓަގެ ގޯލަށް އަމާޒުކޮށް ސާދަ ހަމަލާ ފޮނުވާލާފައެވެ. ދެވަނަ ބުރުން ޖާގަ ހޯދުމުގެ އުއްމީދު ދެމެހެއްޓުމަށްޓަކައި މޮޅުވުން މަޖުބޫރު މިމެޗުގައި އިންޓައަށް ރެއާލްގެ ގޯލަށް އަމާޒުކޮށް ފޮނުވާލެވިފައި ވަނީ އެންމެ ހަމަލާއެކެވެ.\nމެޗަށްފަހު ރެއާލްގެ ކޯޗް ޒައިނުއްދީން ޒިދާން ބުނީ މެޗަށް ނުކުތީ ފައިނަލެއް ކަމުގައި ދެކިގެން ކަމަށެވެ. "ކުރިންވެސް އެނގޭ މެޗް ފަސޭހަ ނުވާނެކަން. ފައިނަލެއް ކަމުގައި ބަލައިގެން މެޗަށް ނިކުތީ. އަދި މިހިސާބުން ނިންމާލެވޭކަށް ނެތް. ބާކީ އޮތީވެސް ދެފައިނަލް" ރެއާލްއަށް3ފަހަރު ޗެމްޕިއަންސް ލީގް ކާމިޔާބު ކޮށްދީފައިވާ ކޯޗް ޒިދާން ބުންޏެވެ.\nރެފްރީގެ ނިންމުންތަކާމެދު ވަރަށް ބޮޑަށް ހިތްހަމަ ނުޖެހިފައި ހުރެ އިންޓަގެ ކޯޗް އެންޓޯނިއޯ ކޮންޓޭ ބުނީ ޕެނަލްޓީއަށްފަހު މެޗުގެ ތެރެއަށް ނުވަދެވި އުޅެނިކޮށް ވިދާލްއަށް ރަތްކާޑް ދެއްކުމުން އިންޓަގެ ކޮޅަށް ނަތީޖާ އަނބުރާލުމަށް ގިނަ ހުރަސްތަކެއް ކުރިމަތިވި ކަމަށެވެ. ވިދާލް ރަތް ކާޑް ދެއްކީ މެޗުގެ 33 ވަނަ މިނެޓުގައެވެ.\nމިމޮޅާއެކު ރެއާލް ވަނީ7ޕޮއިންޓާއެކު ގްރޫޕުގެ ދެވަނައަށް ކުރިއަށް ޖެހިލާފައެވެ. ދެޕޮއިންޓާއެކު އިންޓަ އޮތީ ގްރޫޕުގެ ފުލުގައެވެ. މިގްރޫޕުގެ އެއްވަނައިގައި 8 ޕޮއިންޓާއެކު އޮތީ ޖަރުމަނުގެ މޮންޗަންގަލަބަޗެވެ. ޔޫކްރައިނުގެ ޝަކްތާ ޑޮނެސްކް ހަތަރު ޕޮއިންޓާއެކު އޮތީ ތިންވަނައިގައެވެ.


Enama Kaarisa Aharenge Galamun - ''Beybe Aharen Salaamai Kurane Naee Keehvve?'' އެނަމާ ކާރިސާ އަހަރެންގެ ގަލަމުން – “ބޭބެ އަހަރެން ސަލާމަތް ކުރަން ނައީ ކީއްވެ؟” – Huvadhoo News Enama Kaarisa Aharenge Galamun - ''Beybe Aharen Salaamai Kurane Naee Keehvve?'' Huvadhoo News\nއެނަމާ ކާރިސާ އަހަރެންގެ ގަލަމުން – “ބޭބެ އަހަރެން ސަލާމަތް ކުރަން ނައީ ކީއްވެ؟”\n2004 ވަނަ އަހަރު މާރޗް މަހުގެ 17 ވަނަ ދުވަހު ބަންޑުން ޖަހާލި އެނަމާ ބޯޓާއި، އެބޯޓުން ދަތުރު ކުރި ގދ.ތިނަދޫ ދުބުރިމާގެ އަމީޒާ އަހުމަދު ދައްކުވައިދޭ ފޮޓޯއެއް\nމިއީ ކިޔާދޭންއެހާ ފަސޭހަ ވާހަކަ ތަކެއް ނޫނެވެ. ތަފްސީލުކޮށް ބަޔާންކުރަން އެހާ ފަސޭހަ އިހުސާސްތަކެއް ވެސް ނޫނެވެ. ނަމަވެސް މިއީ ހިތުން ދުވަހަކުވެސް ފިލައިދާނެ ވާހަކައެއް ނޫނެވެ. އެ ދެތިން ދުވަހު ފެނުނު ކޮންމެ މަންޒަރަކީ ދާދި ދެންމެ ހިނގާދިޔަ ކަމެއްހެން މިހާރުވެސް ސިފަވެ ލޮލުން ކަރުނަ އާދެއެވެ. ހިތަށާއި ޅަގޮނޑި އަށް ތަދުވެއެެވެ.\nއެއީ މީގެ 18 އަހަރު ކުރިން، 17 މާރިޗު 2004 އެވެ. އެއީ ދިވެހިރާއްޖޭގައި މިހާތަނަށް ހިނގައިދިޔަ ކަނޑުމަތީގެ އެންމެ ހިތާމަވެރި ކާރިސާއެވެ. އެންމެހާ ދިވެހިން ދަންނަ ‘އެނަމާ ކާރިސާ’ ގައި އެތައް ބަޔަކު މިދުނިޔެ ދޫކުރި ދުވަހެވެ. އަހަރެން ހުރީ ގޭގައެވެ. އިރުއޮއްސުމުން އަހަރެން މަގު މައްޗަށް ނުކުތީމެވެ. އެހެން ދުވަސްތަކުގެ ނުވާ ފަދަ އިޙްސާސެއް ހިތަށް ވެރިވެފައި ހުރި ފަދަ ހާލެއްގައި މަޑުމަޑުން ހިގައިގަތީމެވެ. އެވަގުތު ރަށުގެ އެކި ދިމާ ދިމާލުން ރަށުގެ ޖެޓީއާވީ ކޮޅަށް މީހުން ދާތަން ފެނުމުން ހިތުގައި ގިނަ ސުވާލު ތަކެއް އުފެދުނެވެ.\nބޮޑު ކަމެއް ރަށުގައި ހިނގީ ކަމަށް ހީކޮށް އަހަރެންވެސް މިސްރާބު ޖެހީ އެދިމާއަށެވެ. ރަށުގެ ބަނދަރު މައްޗަށް ދެވުނު އިރު ވަރަށް ގިނަ ބަޔަކު އެތަނަށް އެއްވެ ތިއްބެެވެ. އޭރުވެސް އަހަރެން މަސައްކަތް ކުރަމުން ދިޔައީ ނޫސްވެރިޔެއްގެ ގޮތުގައިކަމުން ދިމާވި ކޮންމެ މީހަކާ ސުވާލު ކުރަން ފެއްޓީމެވެ. ފުރަތަމަ މީހާ ދިން މަޢުލޫމާތުން ވެސް އަހަރެން ފިނިވިއެވެ.\nގއ ވިލިނގިލީގައި ތިނަދޫ އާއި ވިލިނގިލީ ޓީމު ކުޅުން ފުޓްބޯޅަ މެޗް ބަލަން ދިޔަ މީހުން އެނބުރި ރަށަށް އަންނަނިކޮށް އެންމެންނާއެކު ބޯޓު ބަންޑުންވެ އެތައް ބަޔަކު މަރުވި ވާހަކައެވެ. އަހަންނަށް ބުނެދޭން ނޭގޭ ފަދަ އިޙްސާސެއް ވިއެވެ. އެ ބޯޓުގައި މަންމަ އާއި ކޮއްކޮގެ އިތުރުން އާއިލާގެ ވަރަށް ގިނަ ބަޔަކު ހިމެނޭތީއެވެ. ރަށުގެ ގިނަ ބަޔަކު ހިމެނޭ އަދި މީގެ ކުރިން ރާއްޖޭގައި ހިނގާފައި ނުވާ ފަދަ ބޮޑު ޙާދިސާއެއް ހިނގައިދިއުމުން އެކަމުގެ މައުލޫމާތު އިތުރަށް ހޯދުމަށް މީހުންނަށް ގުޅަން ފެށީމެވެ.\nރޭގަނޑުގެ އަނދިރިކަން ވެރިވެއްޖެއެވެ. އެކި މީހުން ދައްކަމުން ދަނީ އެކި ވާހަކައެވެ. ތެދެއް ދޮގެއް އިނގޭ މީހަކު ނެތެވެ. އެއްބަޔަކު ބޯޓުން ދަތުރު ކުރި އެންމެން މަރުވެއްޖެ ކަމަށް ބުނެއެވެ. އަނެއް ބަޔަކު އެކި ޢަދަދުތައް ބުނުމުންދެއެވެ. ބޯޓުން ދަތުރުކުރި މީހުން ސަލާމަތް ކުރަން އެކި ފަރާތްތަކުން މަސައްކަތް ފަށައިފިއެވެ. ނަމަވެސް ބޯޓު ބަންޑުންވި ހިސާބަށް ދިޔަ މީހުންގެ ފަރާތުންވެސް މާބޮޑު ޚަބަރެއް ލިބޭ ގޮތެއް ނުވެއެވެ. އެހެން ކަމުން އެންމެންވެސް ތިބީ މަރުވީ ނުވަތަ ސަލާމަތްވީ ކޮން ބައެއްކަން ނޭގިފައެވެ.\nއަހަރެން ވެސް ހުރީ ހަމަ އެ ހާލުގައެވެ. މުޅި ރަށް ހޮސްޕިޓަލާ ދިމާލުގައި ފުނިޖެހިގެން ތިބީ ރަށަށް ގެންނަ މީހުން އެނގޭތޯއެވެ. އޭރުވެސް އަހަރެން އާއިލާގެ އެއްވެސް މީހަކު މަރުވި ކަމުގެ ޚަބަރެއް ނުވެއެވެ. އެތައް ބަޔަކު ގެނެސް ފަރުވާ ދިނުމަށް ހޮސްޕިޓަލަށް ވައްދަމުން ދިޔައެވެ. އަހަރެންވެސް ފޮޓޯ ނަގަމުން, އެއްބައި ފަހަރު މީހުން އުފުލުމުގައި ވެސް އެހީވަމުން ދިޔައީމެވެ.\nމުޅި އެހިސާބު ގުގުމާލާފައި ހުރީ ރުއިމުގެ އަޑާއި އެކި ވާހަކަތަކުންނެވެ. ހަޅޭކުގެ އަޑާއި ނަޞޭޙަތާއި ހިއްވަރު ދިނުމުގެ އަޑުންނެވެ. މުޅި ހޮސްޕިޓަލު އޮތީ ފުރި ބާރު ވެފައެވެ. އެތައް ގަޑިއިރެއް ވަންދެން އެހީވުމުގައި އުޅުމަށްފަހު އަހަރެން މަޑު ޖެހިލީ ހޮސްޕިޓަލުގެ ބޭރުގައެވެ. މީހުންތައް ގިނަ ކަމުން ވާނުވާ ނޭގޭތީއެވެ. އެހާ ހިސާބުންވެސް މަންމަމެންގެ އެއްވެސް ޚަބަރެއް ހިލަމެއް ނުވާތީ އެހާ ހިސާބުން އަހަރެން އަވަސް ވެގަތީ މަންމަމެންގެ ޚަބަރެއް ވޭތޯއެވެ. އެތެރެއަށް ވަންނަން އެނބުރުނުތަނާ އަހަރެންގެ ޅިޔަނަކު އަހަރެން ހުއްޓުވިއެވެ.\nއަތުގައި ހިފާ ދުރަށް ގެންދިޔައެވެ. އެވަގުތު އޭނާގެ ލޮލުން ކަރުނަ ފޭބިތަން ފެނުމުން އަހަރެންވެސް ފެންކަޅިވިއެވެ. އޭނާއާ ގުޅުން ހުރި މީހަކު މަރުވި ކަމަށް ޔަޤީންވުމުން އަހަރެން ބޭނުންވީ އޭނާއަށް ހިތްވަރުދޭށެވެ. ނަމަވެސް އަހަރެން ވާހަކަ ދައްކަން ފެއްޓުމުގެ ކުރިން “އަޚްތަރުގެ މަންމަ.. ހިއްވަރު ކުރާތި..” މިހެން ބުނި ހިސާބުން އަހަރެން ގަނޑުވިއެވެ. ހީވީ ދުނިޔެ އެކޮޅު ކޮޅުން ޖެހި އެނބުރެން ފެށިހެނެވެ. އަހަރެން ފަޅައިގެންގޮސް ހިތް ކުދިކުދިވި ކަހަލައެެވެ.\nދެން އަހަރެން ދުވެފައި ގޮސްވަނީ އެޙާދިސާގައި އެވަގުތާ ހަމަޔަކަށް ރަށަށް ގެނައި މީހުންގެ ތެރެއިން މަރުވި މީހުން ތިބި ކޮޓަރިއަށެވެ. ވަރަށް ހިތްވަރު ކޮށްލައިގެން ކޮޓަރީގެ އެތެރެއަށް ވަނީމެވެ. ކޮޓަރީގެ ތަޅުމުގެ މަތީގައި ޤަބުރުތައް އަތުރާފައި ތިބިތަން ފެނުމުން ވަރަށް އަސަރު ކުރިއެވެ. އަހަރެންގެ ލޮލުން ކަރުނައައެވެ. އެތެރެއަށް ވަދެ މަންމަ އޮތް ހިސާބަށް ދާން ހިނގައިގަތް އިރު މަންމަގެ ފުރާނަނެތް ހަށިގަނޑުގެ ކައިރީގައި ބައްޕަ އިށީނދެގެން ރޯން އިންތަން ފެނުމުން އަހަރެންގެ ހިތަށް ކުރަމުން ދިޔަ އަސަރު އެތައް ގުނައަކަށް ބޮޑުވިއެވެ.\nމަންމަ އާއި ބައްޕަ ކައިރިއަށް މަޑު ކުރުމަށްފަހު ދެން އަހަރެން ބަލާލަން ފަށީ ދެންހުރި އެތަނަށް ގެނެސްފައި ތިބި މީހުންނަށެވެ. މަރުވީ މަންމަ އެކަނި ނޫނެވެ. މަންމަ އާއި އެއްބަނޑު އެއްބަފާ ދައްތަ އާއި ފަހަރިވެސް މަރުވީއެވެ. ދަންނަ ވަރަށް ގާތް މީހުންނާ ކުޑަކުދިން އެއްތާކު މަރުވެފައި އެހެން ތިއްބާ ދުވަހަކުވެސް ނުދެކެމެވެ. އެވަގުތުވެސް އިތުރު ގަބުރެއް ވެއްދުމުން އެތަނުގައި ތިބި މީހުން ކައިރިން އަޅުގަނޑުގެ އެއްބަނޑު އެއްބަފާ ކޮއްކޮ އަމީޒާގެ ޚަބަރެއް ނެތްހޭ، އިތުރު މީހުންގެ މަރުވިހޭ އަހާލީމެވެ. އެމީހުން ބުނީ އާއެކޭ, އެބަގެނެޔޭ އެވެ.\nދެން އަހަރެންނާ އާއިލާ އެންމެން ތިބީ ކޮއްކޮގެ ޚަބަރެއް ނުވެގެންނެވެ. ހާސްވެ ހަދާނެގޮތް ހުސްވެފައެވެ. އެވަގުތު ދެން ލިބުނީ ކޮއްކޮ އަމީ ވެސް ނެގިއިރު މަރުވެފައި އޮތް ކަމުގެ ޚަބަރެވެ. އަހަރެން އަވަސް ފިޔަވަޅުގައި ހިނގަމުން ޖެޓީއާއި ކައިރިކުރި ދޯންޏައް ބަލާލިއިރު ކޮއްކޮ ފަކީރު އޮތް ޙާލު ހިތަށް އަރައި ވަރަށް އަސަރު ކުރިއެވެ. އަހަރެންނަށް ހީވީ “ބޭބޭ އަހަރެން ސަލާމަތް ކުރަން ނައީ ކީއްވެތޯ..” ބުނާހެނެވެ.\nކޮއްކޮގެ އެ ދިރުމެއްނެތް މަސްގަނޑަށް އިތުރަށް ބަލަން އަހަރެންނަށް ހިއްވަރެއް ނުލިބުނެވެ. ވަށައިގެންވާ މާހައުލަށް އަހަރެން ބަލާލިއިރު އެތަނަށް އެއްވެފައި ތިބި އެންމެންގެ މޫނު މަތިންވެސް ފެނުނީ ހިތާމަވެރި ކަމުގެ ފުން އަސަރެވެ. ހިފެހެއްޓުމެތި ލޮލުން ފައިބަމުން ދިޔައީ ކަރުނައެވެ. ހަމަ އެއާއެކު އެތައް ބަޔަކު ހިތްވަރާއިއެކު ކުރަމުންދިޔަ މަސައްކަތްވެސް އަހަރެންގެ ލޮލުގައި އަޅައިގަތެވެ. އެ ހިތްވަރުން އަހަރެންވެސް ހިތްވަރު ހޯދައި ދެން ކުރަންހުރި މުހިންމު ކަންކަންތަކަށް ފައި ނެގީމެވެ.\nޖެހިގެން އައި ދުވަހަށް ޢަލިވިލުނު އިރުވެސް މުޅި ރަށު ރައްޔިތުން ތިބީ ހޮސްޕިޓަލުގައެވެ. އާ ދުވަހަކަށް އިރު އެރިއިރުވެސް ކަނޑުވި ބައެއް މީހުން ނުފެންނާތީ އާއި މަރުވެފައި ތިބި އިތުރު މީހުން ރަށަށް ގެންނަމުންދާތީ އެންމެން އަދިވެސް ތިބީ ހާސްވެ މާޔޫސްވެފައެވެ. މުޅި ރަށަށް ވަނީ ހިތާމައިގެ ކަޅު ސާލެއް ފެތުރިފައެވެ. އެންމެންގެ މޫނުތައް ވަނީ މިލާ މޯޅި ވެފައެވެ.\nއެނަމާ ކާރިސާގައި ނިޔާވި 24 މީހުންގެ ތެރޭގައި ކުޑަ2ކުދިން ހިމެނެއެވެ. ކަނޑުވި މީހުންގެ ތެރެއިން އެއް ޒުވާނަކު ނުފެނެއެވެ.\nދުވަހަކުވެސް ހިތުން ފިލައިގެން ނުދާނޭފަދަ އެ ޙާދިސާގައި ހުރިހާ ކަމެއް ނިމި ކަށުކަމާކެމީގެ ކަންކަން ނިމި ދިޔައިރު އެންމެ ބޮޑަށް ފާހަގަ ކުރެވުނު ކަމަކީ ރަށުގެ ރައްޔިތުންގެ ހިއްވަރާއި އެ ބަޔަކު އަނެއްބަޔަކު ދެކެވާ ލޯތްބާއި ކުލުނެވެ. ރާއްޖޭގެ އެކި ކަންކޮޅުތަކުގެ ރައްޔިތުން ފޯނުން ގުޅާފައި އާއިލާތަކަށް ދެމުން ދިޔަ ހިތްވަރެވެ.\nހަމަ އެއާއެކު އަހަރެންގެ ހަނދާނުން ފޮހެލުން ދަތިވާ އެއް މަންޒަރުކީ ދެލޯ ފަދަ ލޯބިވާ މަންމަ އާއި ކޮއްކޮ ޢާއިލާގެ އެންމެން ދެކެ އިންތިހާއަށް ލޯބިވާ ބޮޑު ދައިތަގެ ޤަބުރު ކައިރީގައި މުޅި އާއިލާ އާއި އެކު ރައްޔިތުން ގިސްލަގިސްލައިފައި ކަރުނަ އަޅައި ރޮމުން ދިޔަ މަންޒަރެވެ. އެ މަންމަގެ ފަރާތުން ލިބުނު ލޯތްބާއި އޯގާތެރިކަން ދުވަހަކުމެ ފިލައި ނުދާނެއެވެ. އާއިލާގެ ތެރޭގައި ފަރިވެ ފޮޅެމުން އައި ފިނިފެންމަލެއް ފަދަ ކޮއްކޮ އާއި އެކު ހޭދަވި ކޮންމެ ސިކުންތަކީ އޭގެ އެންމެ ވަގުތެއްވެސް ހިތުން ފޮހެވިގެން ނުދާ, މިއަދުވެސް ދިރިހުރި ހަނދާން ތަކެކެވެ. ކަޅުފޮއެ ރެއެއްގައި ހިގި ބަޔާން ކުރަންދަތި އެކާރިސާގައި މިދުނިޔެއާއި އަލްވަދާޢުކީ ކޮންމެ ފަރުދަކީ ރަށުގެ ރައްޔިތުންނާއި އެތައް ގޮތަކުން ގުޅިލާމެހިފައިވާ މީހެކެވެ.\nއެނަމާ ޙާދިސާގައި ނިޔާވީ އެންމެހާ ފަރާތްތަކުގެ ފުރާނައަށް ސުވަރުގޭގެ ދާއިމީ, މަތިވެރި ނިޢުމަތް މިންވަރު ކުރައްވާށި.\nބޮޑު ރިޕޯޓް އެނަމާ


Malaysia university ehge IT course eh Avid College in fashanee | Mihaaru\nެމެލޭޝިޔާގެ ޔުނިވާސިޓީ އޮފް ޓެކްނޮލޮޖީ: އެ ކޮލެޖުގެ "މާސްޓާ އޮފް ސައެންސް (އިންފޮމޭޝަން ޓެކްނޮލޮޖީ އެންޓަޕްރަނާޝިޕް)" ކޯހުގައި ބައިވެރިވުމުގެ ފުރުސަތު އެވިޑް ކޮލެޖުން ހުޅުވާލަނީ -- ފޮޓޯ: އެވިޑް ކޮލެޖު\nމެލޭޝިއާ ޔުނިވާސިޓީއެއްގެ އައިޓީ ކޯހެއް އެވިޑް ކޮލެޖުން ފަށަނީ\n10 ޖުލައި 2019 - 12:58\nއެވިޑް ކޮލެޖުގައި ތައާރަފްކުރަން ނިންމާފައި ވަނީ ޔުނިވާސިޓީ އޮފް ޓެކްނޮލޮޖީ މެލޭޝިޔާގެ "މާސްޓާ އޮފް ސައެންސް (އިންފޮމޭޝަން ޓެކްނޮލޮޖީ އެންޓަޕްރަނާޝިޕް)" ޕްރޮގްރާމެވެ. ސެޕްޓަމްބަރު މަހު ފަށާ މި ކޯހުގެ މުއްދަތަކީ ދޮޅު އަހަރު ދުވަހެވެ. ކޯހުގައި ބައިވެރިވާން، އަންނަ މަހުގެ 31 ގެ ނިޔަލަށް ފުރުސަތު އޮންނާނެ އެވެ.\nމި ކޯސް ފުރިހަމަ ކުރާ އިރު ދަރިވަރުން ވަޒީފާގެ މާހައުލަށް ތައްޔާރުކޮށްދޭނެ ކަމަށް އެވިޑް ކޮލެޖުން ބުންޏެވެ.\nމީގެ އިތުރުން ހާއްސަ އެހީތެރިކަމަށް ބޭނުންވާ ދަރިވަރުންނަށް ކިޔަވައިދޭ މުދައްރިސުން ތައްޔާރުކޮށްދޭ ތިން އަހަރުގެ ޕްރޮގްރާމެއް ވެސް އެވިޑް ކޮލެޖުން މި އަހަރު ތައާރަފްކުރެ އެވެ. "ބެޗަލާ އޮފް ޓީޗިން (ސްޕެޝަލް އެޑިއުކޭޝަން ނީޑްސް)" ކޯސް ވެސް ފަށާނީ އަންނަ ސެޕްޓެމްބަރު މަހުގަ އެވެ.\nއެވިޑް ކޮލެޖުން މިހާރު 45 ކޯހަށް ވުރެ ގިނަ ކޯސް ކިޔަވައިދެ އެވެ. އެ ކޮލެޖުން މަސައްކަތްކުރަނީ ރާއްޖޭގައި ހުރެގެން ރަނގަޅު ފެންވަރުގެ މަތީ ތައުލީމު ފުރިހަމަކުރުމުގެ ފުރުސަތު ދިވެހިންނަށް ދިނުމަށެވެ. އެގޮތުން ސެޓްފިކެޓް ލެވެލް3އިން ފެށިގެން މާސްޓާސް ލެވެލްގެ ކޯސްތައް އެ ކޮލެޖުން ކުރިއަށް ގެންދެ އެވެ.\nއެ ކޮލެޖުން ކުރިއަށް ގެންދާ ކޯސްތަކާ ބެހޭ އިތުރު މައުލޫމާތު އެ ކޮލެޖުގެ ހޮޓްލައިނަށް ނުވަތަ ކޮލެޖް އޮޕަރޭޓަރަށް ގުޅާލުމުން ލިބޭނެ އެވެ.\nއިތުރު ލިޔުންތައް މެލޭޝިއާ އިންފޮމޭޝަން ޓެކްނޮލޮޖީ މަތީ ތައުލީމު އެވިޑް ކޮލެޖް


Malaysia ge aammu inthikhaabu anna mahu9gai | Mihaaru\nމެލޭޝިއާގެ އިލެކްޝަންސް ކޮމިޝަންގެ ޗެއާމަން މުހައްމަދު ހާޝިމް އަބްދުﷲ (ކ) އިންތިޚާބުގެ ތާރީޚް އިއުލާން ކުރައްވަނީ. --ފޮޓޯ:އޭއެފްޕީ\n10 އެޕްރީލް 2018 - 14:433comments\nއިލެކްޝަން ކޮމިޝަންގެ ޗެއާމަން މުހައްމަދު ހާޝިމް އަބްދުﷲ ވިދާޅުވީ އިންތިޚާބުގެ ކުރިން ކެމްޕޭނަށް 11 ދުވަސް ލިބޭނެ ކަމަށެވެ. މެލޭޝިއާގައި އާއްމު އިންތިޚާބު އާއްމުކޮށް ބާއްވަނީ ހަފުތާ ބަންދާ ދިމާކޮށް ނަމަވެސް މި ފަހަރު އިންތިޚާބު ބާއްވަނީ ބުދަ ދުވަހު އެވެ. މިއީ ވޭތުވެދިޔަ 20 އަހަރު ތެރޭ ހަފުތާ ބަންދެއް ފިޔަވައި އިންތިޚާބު ބާއްވާ ފުރަތަމަ ފަހަރެވެ. އިދިކޮޅު ފަރާތްތަކުން ވަނީ އެކަމާ ހިތްހަމަނުޖެހުން ފާޅުކޮށްފަ އެވެ.\nމެލޭޝިއާގައި އާއްމު އިންތިޚާބު ބާއްވަން މަގު ފަހި ކުރުމުގެ ގޮތުން ބޮޑު ވަޒީރު ނަޖީބު ރައްޒާގު ވަނީ މިދިޔަ ހަފުތާގައި ޕާލަމެންޓް އުވާލައިފަ އެވެ. އިންތިޚާބު އިއުލާންކުރި އިރު މެލޭޝިއާ ސަރުކާރުގެ މަގްބޫލްކަން ވަނީ ދަށްވެފަ އެވެ. ބޮޑު ވަޒީރު ނަޖީބުގެ މައްޗަށް ކޮރަޕްޝަނުގެ އެތައް ތުހުމަތެއް ކޮށްފައިވާ އިރު އެންމެ ބޮޑު ކަމެއްގެ ގޮތުގައި ފާހަގަކޮށްފައި ވަނީ އިންވެސްޓްމެންޓް ބޭންކް 1އެމްޑީބީ އިން ނަޖީބުގެ އަމިއްލަ އެކައުންޓަށް އެތައް ސަތޭކަ މިލިއަން ޑޮލަރެއް ޖަމާކުރި މައްސަލައަށެވެ.\nނަޖީބާ ވާދަކުރަން އިދިކޮޅު ފަރާތްތައް ގުޅިގެން ނެރެން ހަމަޖައްސާފައިވާ ކެންޑިޑޭޓަކީ ކުރީގެ ބޮޑު ވަޒީރު މަހާތިރު މުހައްމަދެވެ. ސިޔާސީ ކަންކަމުން ދުރުގައި ހުންނެވުމަށް ފަހު 92 އަހަރުގެ މަހާތިރު އަލުން ނުކުމެވަޑައިގަންނަވަން ޖެހުނީ ވެސް ނަޖީބުގެ ކޮރަޕްޝަން ބޮޑުވުމުން ކަމަށް ވިދާޅުވެފައިވެ އެވެ.


vnews - Rilwan ge shareeaiy: Noorahdheen raiy kulaige car eh gengulhunu kamah hekibas dheefi\nރިލްވާންގެ ޝަރީއަތް: ނޫރައްދީން ރަތް ކުލައިގެ ކާރެއް ގެންގުޅު ކަމަށް ހެކިބަސް ދީފި\nވީނުވީއެއް ނޭނގި ގެއްލިފައިވާ ނޫސްވެރިޔާ އަހްމަދު ރިލްވާން އޭނާގެ މަންމައާ އެކު\nމިނިވަން ނޫހުގެ ނޫސްވެރިޔާ އަހްމަދު ރިލްވާން ގެއްލުވާލި މައްސަލާގައި ދައުލަތުން ދައުވާކުރާ މުހައްމަދު ނޫރައްދީން ހުޅުމާލޭގައި ރަތް ކުލައިގެ ކާރެއް ދުއްވި ކަމަށް، އޭނާގެ އެކުވެރިން ކްރިމިނަލް ކޯޓުގައި ހެކިބަސް ދީފި އެވެ.\nނޫރައްދީން ހުޅުމާލޭގައި ރަތް ކުލައިގެ ކާރެއް ދުއްވި ކަމަށް ކްރިމިނަލް ކޯޓުގައި ހެކިބަސް ދީފައިވަނީ ނޫރައްދީނާއެކު ވިޔަފާރީގައި މަސައްކަތް ކުރާ ދެ ރަހުމަތްތެރިންނެވެ.\nމި ދެ މީހުންނަކީ ނޫރައްދީނާ އެކު ހުޅުމާލޭ ވޯޓާ ސްޕޯޓްސް ވިޔަފާރީގައި މަސައްކަތް ކުރާ ދެ މީހުންނެވެ.\nކޯޓުގައި ފުރަތަމަ ހެކިބަސް ދިން މީހާ ބުނެފައިވަނީ ރަތް ކުލައިގެ ކާރަކީ އާލިފްގެ ކާރެއް ކަމަށް ނޫރައްދީން އޭނާގެ ގާތު ބުނެފައިވާ ކަމަށެވެ. ހެކިބަސް ދިން ދެވަަނަ މީހާވެސް ބުނީ ހުޅުމާލޭގައި ނޫރައްދީން ރަތް ކުލައިގެ ކާރެއް ގެންގުޅުނު ކަމަށާއި، ނަމަވެސް އެއީ ކާކުގެ ކާރެއްކަން އޭނާއަށް ނޭނގޭ ކަމަށެވެ. އަދި ނޫރައްދީން އެކާރު ބޭނުން ކޮށްފައިވަނީ ފަތުރުވެރިން އުފުލުމަށް ކަމަށްވެސް ބުނެފައިވެ އެވެ.\nރިލްވާން ގެއްލުވާލި މައްސަލާގައި ދައުލަތުން ޓެރަރިޒަމްގެ ދައުވާ އުފުލާފައިވަނީ ގ. ހިލްޓަން އާލިފް ރައޫފާއި، ގދ. ވާދޫ ކަރަންކާގޭ މުހައްމަދު ނޫރައްދީންގެ އިތުރުން ސ. ހުޅުދޫ، އަތިޔާގޭ، މުހައްމަދު ސުވައިދުގެ މައްޗަށެވެ.\nއާލިފް ރައޫފާއި މުހައްމަދު ނޫރައްދީން ވަނީ ދައުވާއަށް އިންކާރުކޮށްފަ އެވެ. ސުވައިދު ރާއްޖޭގައި ނެތް ކަމަށާއި އޭނާ ރާއްޖެއިން ބޭރުގައި މަރުވެފައިވާ ކަމަށް ބެލެވޭ ކަމަށް ދައުލަތުން ކޯޓުގައި ބުނެފައިވާތީ ސުވައިދުގެ ޝަރީއަތް ކޯޓުގައި ކުރިއަކަށް ނުގެންދެ އެވެ.\nއާލިފާއި ނޫރައްދީނަކީ ރިލްވާން ގެއްލުވާލި މައްސަލާގައި މީގެ ކުރިން ހައްޔަރު ކުރުމަށްފަހު މިހާރު ދޫކޮށްލާފައިވާ ދެމީހުންނެވެ. މި މައްސަލަ ބައްލަވާ ގާޒީ އާދަމް އާރިފް ވިދާޅުވެފައިވާ ގޮތުގައި މައްސަލަ އަވަހަށް ކުރިއަށް ގެންގޮސް ނިންމާލަން ބޭނުންވެ އެވެ.


Bomuge hamalaa ah fahu Lanka ge tourism varah dhavvi | Mihaaru\nބޮމުގެ ހަމަލާ އަށް ފަހު ލަންކާގެ ޓޫރިޒަމް އަންނަނީ ރަނގަޅުވަމުން. --ފޮޓޯ:އޭއެފްޕީ\nބޮމުގެ ހަމަލާ އަށް ފަހު ލަންކާގެ ޓޫރިޒަމް ވަރަށް ދަށްވި\n05 ޖުލައި 2019 - 09:56\nކޮލަމްބޯ (ޖުލައި 5) - އެޕްރީލް މަހު ފަހުކޮޅު ސްރީ ލަންކާގައި ދިން ބޮމުގެ ހަމަލާތަކަށް ފަހު އެ ގައުމުގެ ޓޫރިޒަމް ވަރަށް ބޮޑަށް އަޑިއަޅާލިކަން ތަފާސް ހިސާބުތަކުން ދައްކައިފި އެވެ.\nއީސްޓާ ބޮމުގެ ހަމަލާގެ ކުރިން ލަންކާގެ ޓޫރިޒަމްގެ މިސްރާބު ހުރީ މި އަހަރު ރެކޯޑް އަދަދަކާ ދިމާލަށެވެ. ލަންކާގެ ޓޫރިޒަމް ޑިވެލޮޕްމަންޓް އޮތޯރިޓީގެ ހިސާބުތައް ދައްކާ ގޮތުން އެޕްރީލް 21 ވަނަ ދުވަހު ބޮމުގެ ހަމަލާ ދިން ނަމަވެސް އެ މަހު ވަނީ 166،975 މީހުން ލަންކާ އަށް ޒިޔާރަތް ކޮށްފަ އެވެ. ގިނަ މީހުން ޒިޔާރަތް ކުރީ ހަމަލާގެ ކުރިންނެވެ. ނަމަވެސް މެއި މަހު ވަނީ އެ އަދަދު 37،800 އަށް ވެއްޓިފަ އެވެ. ޖޫން މަހު ވަނީ އަނެއްކާ ވެސް 66 ޕަސެންޓުގެ ކުރިއެރުމަކާ އެކު 63،000 އަށް މައްޗަށް ޖެހިފަ އެވެ. އެކަމަކު މިދިޔަ އަހަރުގެ މެއި މަހު ވަނީ 146،828 މީހުން ލަންކާ އަށް ޒިޔާރަތްކޮށްފަ އެވެ.\nލަންކާގެ މާލީ ވަޒީރު މަންގަލަ ސަމަރާވީރާ ކުރިން ވިދާޅުވެފައި ވަނީ ބޮމުގެ ހަމަލާތަކާ ގުޅިގެން ޓޫރިޒަމް އާމްދަނީ މި އަހަރު 30 ޕަސެންޓް ދަށަށްދާނެ ކަމަށެވެ. އެއީ ގާތްގަނޑަށް 1.5 ބިލިއަން ޑޮލަރެވެ. އެކަމަކު ސަމަރާވީރާ ވިދާޅުވީ މިހާރު ލަފާކުރެވޭ ގޮތުން ގެއްލުން އެއް ބިލިއަން ޑޮލަރަށް ވުރެ ވެސް ކުޑަވާނެ ކަމަށެވެ.\nލަންކާގެ ތިން ފައްޅިއަކާއި ލަގްޒަރީ ތިން ހޮޓަލަށް އިސްލާމިކް ސްޓޭޓް (އައިއެސް) އަށް ނިސްބަތްވާ ބަޔަކު އަމިއްލަ އަށް މަރުވެގެން ދިން ހަމަލާތަކުގައި 258 މީހުން މަރުވި އެވެ. އޭގެ ތެރޭގައި 45 ބިދޭސީން ވެސް ހިމެނެ އެވެ.\nއިތުރު ލިޔުންތައް ސްރީ ލަންކާ ޓޫރިޒަމް ލަންކާގައި ބޮން ގޮއްވި މައްސަލަ


''Ibu Ok ee kudakudhinaai salaan kuraathee''\nރިޕޯޓު - ަރައީސް ސޯލިހު\n''އިބޫ އޯކޭ އީ ކުޑަކުދިންނާއި ސަލާންކުރާތީ''\n"އިބޫ އޯކޭ" ތަސްވީރު އޭނާ ވަނީ ރައީސް ސޯލިހަށް ހަދިޔާކޮށްފައި\nރައީސް ސޯލިހު ދެކެ އޭނާ ލޯބިވަނީ އެ މަނިކުފާނު ކުޑަކުދިންނާ ސަލާންކުރައްވާތީ\nކ. މާލެ 11 މާރޗް 2019 | ހޯމަ 15:49 13,125\nއިބޫ އޯކޭ ތަސްވީރު އަންޖަލްގެ ވައިޓް ބޯޑްގައި ކުރަހަނީ - ޓްވިޓަރ\nރިޔާސީ އިންތިޚާބުގެ ދުވަސްވަރު "އިބޫ އޯކޭ" ލިޔެފައި, ކުޑަކުއްޖަކު ކުރެހި ތަސްވީރެއް ވައިރަލް ވެގެން ދިޔައެވެ. އޭރު އެންމެން ކިޔަމުން ދިޔައީ "އިބޫ އޯކޭ" އެވެ. އެ ތަސްވީރު ވައިރަލް ވުމާ އެކު ބައެއް ފަރާތްތަކުން ބުނެފައި ވަނީ އެއީ އެކުއްޖާ ލައްވާ ގަދަކަމުން ކުރައްސާފައިވާ ތަސްވީރެއް ކަމަށާއި، ބަޔަކު މީހުން އެ ކުއްޖާ ސިޔާސީ ކުރުވީ ކަމަށެވެ.\nރިޔާސީ އިންތިޚާބު ނިމި އިބްރާހިމް މުހައްމަދު ސޯލިހު ހުރިހާ އެންމެނަށް "އޯކޭ" ވެ ރައީސްކަން ވެސް ލިބިއްޖެއެވެ. ނަމަވެސް "އިބޫ އޯކޭ" ލިޔެފައި ތަސްވީރު ކުރެހި ކުއްޖާއަކީ ކާކު ކަމާއި، އެ ކުއްޖާ އެ ތަސްވީރު ކުރެހީ ކީއްވެގެންކަން ގިނަ ބަޔަކަށް ނޭނގެއެވެ.\nއަނެއްކާ "އިބޫ އޯކޭ" ތަސްވީރު ކުރެހި ކުއްޖާގެ ފޮޓޯ ވައިރަލްވެގެން ދިޔައެވެ. މި ފަހަރު ވައިރަލް ވެގެން ދިޔައީ "އިބޫ އޯކޭ" ތަސްވީރު ކުރެހި ކުއްޖާ އެ ތަސްވީރު އެ ކުއްޖާ ކުރެހިތާ އެއް އަހަރު ފަހުން ރައީސް ސޯލިހަށް ހަދިޔާއަކަށް ދިނުމުންނެވެ. ރައީސް ސޯލިހު ވަނީ "އިބޫ އޯކޭ" ތަސްވީރު ކުރެހި ކުއްޖާއާ އެކު ހެދުނުގެ ފަރިކޮޅަކަށް އިންސާފުކޮށްލައްވާފައެވެ.\n"އިބޫ އޯކޭ" ތަސްވީރު އަންޖަލް ރައީސް ސޯލިހަށް ދެއްވަނީ\n"އިބޫ އޯކޭ" ތަސްވީރު ކުރަހާފައި ވަނީ ހިތަދޫ ސްކޫލްގައި ތައުލީމް ހާސިލްކުރަމުންދާ މަރިޔަމް އަންޖަލް ސިޖްނީންއެވެ. އެ ތަސްވީރު ކުރެހި އިރު އަންޖަލްގެ އުމުރުން އެންމެ ހަ އަހަރެއެވެ. އެހާ ރަނގަޅަށް ޖުމްލަތައް ގުޅުވައިގެން ލިޔަން ވެސް ނޭނގެއެވެ.\n"އިބޫ އޯކޭ" ތަސްވީރު ކުރެހުމަށް ފަހު ތަސްވީރުގެ އެއް ފަރާތުގައި އަންޖަލް ވަނީ މެސެޖެއް ވެސް ލިޔެފައެވެ. ލިޔެފައި ވަނީ "އިބޫއަކީ ވަރަށް ރަނގަޅު ރައީސްއެކެވެ. އަދި އޭނާ ކުދިން ދެކެ ލޯބިވެއެވެ. އަދި އިބޫގެ ކުލައަކީ ރީނދޫކުލައެވެ. އިބޫ އޯކޭ. އިބޫގެ ވާހަކަ" އެވެ. އޭރު އަންޖަލްއަކަށް އެހާ ރަނގަޅަށް ލިޔަންވެސް ނޭނގެއެވެ. ނަމަވެސް އަންޖަލް ބުނަން ބޭނުންވާ މެސެޖް އޭނާގެ ވައިޓް ބޯޑްގައި އެ ދުވަހު ލިޔުނީ އަންޖަލްގެ މަންމައަށް ސަޕްރައިޒްއެއް ދިނުމަށެވެ. ސަބަބަކީ އަންޖަލްގެ މަންމައަކީ ރައީސް ސޯލިހަށް ތާއީދްކުރާ މީހަކަށް ވާތީއެވެ.\n""މަންމައަށް ސަޕްރައިޒް ދޭން ވެގެން" އަންޖަލް ބުންޏެވެ.\nއެއްގޮތަކަށް ވެސް ގެއިން ނުނިކުންނަ އަދި ސިޔާސީ އެއްވެސް ހަރަކާތެއް ދުވަހަކު ވެސް ލޮލުން ނުދެކޭ އަންޖަލްއަށް ރިޔާސީ އިންތިޚާބުގެ ދުވަސްވަރު ރައީސް ސޯލިހު ޓީވީން އޭނާއަށް ފެންނައިރު، ފެނުނީ ކުޑަކުދިން އުރާލާ މަންޒަރާއި ކުޑަކުދިން ގޮވައިގެން ފޮޓޯ ނަގާ މަންޒަރެއެވެ. އެ ހިސާބުން އަންޖަލް އެންމެ ލޯބިވާ ރައީސްއަކަށް ރައީސް ސޯލިހު ވަނީ ވެގެން ގޮސްފައެވެ.\n"އިބޫ ދެކެ ލޯބިވަނީ ކުޑަކުދިންނާއި ސަލާންކުރާތީވެ،" އިބޫއާ އެކީގައި ވަރަށް ގިނައިން ފޮޓޯ ނަގާ ހިތްވޭ،" އަންޖަލް ބުންޏެވެ.\nއެ ހިސާބުން އަންޖަލް އެންމެ ބޭނުންވެފައި ވަނީ އެހެން ކުދިންނެކޭ އެއްގޮތަށް ރައީސް ސޯލިހު ސަލާންކޮށް ފޮޓޯ ނަގާށެވެ. އަދި އޭނާގެ މަންމަ އާއި މާމަ ކައިރީ އޭނާ އެކަމަށް އެ ދެމުން ވެސް ދިޔައެވެ. އަންޖަލްގެ މަންމަ އޭނާއަށް ވައުދުވެފައި ވަނީ ރިޔާސީ އިންތިޚާބު ރައީސް ސޯލިހު ކާމިޔާބުކުރައްވައިފި ނަމަ އޭނާ ގޮވައިގެން ރައީސް ސޯލިހާ ސަލާން ކުރަންދާނެ ކަމަށެވެ. ރައީސް ސޯލިހު ވެރިކަމުގެ ހުވާ ކުރެއްވި ފަހުން އައްޑޫ ސިޓީއަށް ނިމިދިޔަ ހަފްތާ ބަންދުގައި ކުރެއްވި ފުރަތަމަ ދަތުރުފުޅުގައި އޭނާގެ މަންމަވަނީ ރައީސް ސޯލިހުއާ ސަލާންކުރަން އަންޖަލް ގޮވައިގެން ގޮސްފައެވެ. އަންޖަލް ބުނީ ރައީސް ސޯލިހާއި ސަލާން ކުރެވުމުން އޭނާ ވަރަށް އުފާވި ކަމަށެވެ. އަދި އެކަން އޭނާ ވަނީ އިޝާރާތުން ދައްކާފައެވެ.\n""އިބޫ އާއި ބައްދަލުވީމައި ވަރަށް އުފާވި،" އަންޖަލް ބުންޏެވެ.\nބޮޑުވެގެން އެއަރ ހޮސްޓެސްއަކަށް ވާން ބޭނުން އަންޖަލް ބުނީ އޭނާ އެންމެ ބޭނުމީ ރައީސް ސޯލިހުއާ އެކު ވަރަށް ގިނަ ފޮޓޯ ނަގަން ކަމަށާއި، އަދި ރައީސް ސޯލިހުއާ އެކު ރަށްރަށަށް ދާން ކަމަށެވެ.\n"އިބޫ އާއި އެކީގައި ވަރަށް ގިނައިން ފޮޓޯ ނަގާ ހިތްވޭ. އިބޫގެ ފަރާތުން އެންމެ ބޭނުންވަނީ އިބޫއާ އެކީގައި ރަށްރަށަށް ދާން،" އަންޖަލް ބުންޏެއެވެ.\nރިޔާސީ ގަނޑުވަރު އެންމެ ބަލަން ބޭނުންވާ އަންޖަލް މިހާތަނަށް ވަނީ ރައީސް ސޯލިހުގެ ދެ ތަސްވީރެއް ކުރަހާފައެވެ. ކުރެހުމަށް ޝައުގުވެރިކަން ހުންނަ އަންޖަލް ބުނީ އޭނާ ރައީސް ސޯލިހުގެ ތަސްވީރު ވަރަށް ކުރަހާ ހިތްވާ ކަމަށެވެ.


Yashaaeku Selfie Nagan Furusathu Nulibumun Amillah Gaigaa Roakollaifi - Vaguthu\nއިންޑިއާގެ އެކްޓަރެއްކަމުގައިވާ ނަވީން ކުމާރް ގައުޑާ (ޔަޝް) އާއެކު ސެލްފީއެއް ނަގަން ފުރުސަތު ނުލިބުނު މީހަކު އަމިއްލަ ގައިގާ ރޯކޮށްލައިގެން މަރުވެއްޖެއެވެ.\nމި ހާދިސާ ހިނގާފައި ވަނީ ޔަޝް ދިރިއުޅެމުންދާ ގޭގެ ކުރިމަތީގައިކަަމަށް ރިޕޯޓްތައް ބުނެއެވެ. މި އަހަރުގެ ޖެނުއަރީ މަހުގެ އަށް ވަނަ ދުވަހަށް 33 އަހަރު ފުރުނު ޔަޝްއާއެކު ސެލްފީ ނަގަން އެ މީހާ ބޭނުންވެގެން އެގެ ކައިރިއަށް ދިޔައީ، އާއްމުކޮށް ކޮންމެ އުފަން ދުވަހަކާއި ދިމާކޮށް ޔަޝް އޭނާގެ ފޭނުންނާއި ބައްދަލުކުރާތީ، މިފަހަރުވެސް ޔަޝްއާއި ބައްދަލުކުރުމުގެ އުއްމީދުގައެވެ.\nއެހެން ނަމަވެސް މި ފަހަރު އޭނާ ވީ އަވަށުން ބޭރުގައެވެ. އެކަން އޭނާގެ ފޭނުންނަކަށް ނޭގެއެވެ. އެކަމާއި އެންމެ ހިތްހަމަ ނުޖެހުނީ ރަވީ ނަމަކަށް ކިޔާ ޔަޝްގެ ފޭންއެކެވެ. އޭނާ އެކަމާއި ރުޅި އައިސްގެން ޔަޝްގެ ގޭގެ ކުރިމަތީގައި އަމިއްލަ ގަޔަށް ޕެޓްރޯލް އެޅުމަށްފަހު ރޯކޮށްލާފައެވެ.\nމިކަމާއި ގުޅިގެން ޔަޝް ހުރީ ވަރަށް ހިތްހަމަނުޖެހިފައެވެ. އޭނާ ބުނީ، އޭނާގެ ފޭނުން މިހެން ވާން ނުޖެހޭނެ ކަމަށާއި، މިއީ އޭނާ ދެކެ ލޯބިވުން ނޫން ކަމަށެވެ. އަދި މިއީ އޭނާއަށް އެެއްވެސް ވަރަކަށް އުފާވެރިކަން ގެނެސްދޭނެ ކަމެއް ނޫން ކަމަށްވެސް ބުންޏެވެ. އަދި މިފަދަ ގޮތަކަށް ފޭނުން ކަންތައްކޮށްގެން އޭނާއާ ބައްދަލުވެވޭނެކަމަށް ހީކޮށްގެން ނުވާނެ ކަމަށާއި، މީގެ ސަބަބުން އެހެން ފޭނުންނަށްވެސް ދެވޭނީ ނުބައި މެސެޖެއްކަމަށް އޭނާ ބުންޏެވެ.\nރަވީ އަމިއްލައަށް މަރުވުމަށް މަސައްކަތް ކުރި ހަބަރު އަޑުއިވިގެން ޔަޝް ރަވީ ކައިރިއަށް ހޮސްޕިޓަލަށް ދިޔަ ކަމަށް ވެއެވެ.\nސުޝާންތުގެ ކައްކާގެ ފަރާތުން އަނެއްކާ ވެސް އައު ވާހަކަތަކެއް.\nޖެނުއަރީ 11, 2019 15:42\nހޮސްޕިޓަލަށް ގޮވާލަން ދިޔައީ މަރުވިމީހާއަށްތަ\nމަހީ ކުރީ ދައިތަކަމައް،


Ring road ge massakai feshithanaa, thimaavehttah gehlun vaane kamah bune council in ekan huhtuvaifi\nކުޅުދުއްފުށީ ރިންގްރޯޑް ހެދުމަށްޓަކާ ސާފުކޮށްފައިވާ ސަރަހައްދު، މަގު ހެދުން މިހާރު ވަނީ ކައުންސިލުން ހުއްޓުވާފަ\nތިމާވެއްޓަށް ގެއްލުންވާނެތީ ރިންގްރޯޑްގެ މަސައްކަތް ކައުންސިލުން ހުއްޓުވައިފި\nކުޅުދުއްފުށީ ރިންގްރޯޑް ހަދަން ޕަބުލިކް ވޯކްސް ފެށުމުން އެކަމުގެ ސަބަބުން ތިމާވެއްޓަށް ގެއްލުންވާނެކަމަށް ބުނެ ކައުންސިލުން އެކަން ހުއްޓުވައިފި އެވެ.\nކުޅުދުއްފުށީ ކައުންސިލުންގެ ބެލުމުގެ ދަށުގައި އޮންނަ ޕަބުލިކް ވޯކްސް އިން ރިންގްރޯޑް ހެދުމުގެ މަސައްކަތް ފެށީ މިމަހުގެ ކުރީކޮޅު އެވެ. އެކަމަކު މަގު ހަދަން ފެށިތަނުން އަނެއް ދުވަހު ވަނީ މަސައްކަތް ހުއްޓާލަން އަންގާފަ އެވެ.\nކޭއޯއަށް އެނގިފައިވާގޮތުގައި ރިންގްރޯޑްގެ މަސައްކަތް ޕަބުލިކް ވޯކްސްއިން ފެށީ އެތަނުގެ ވެރިޔަކަށް ހުންނެވި އަލީ މުހައްމަދުގެ އެންގުމަކަށެވެ. ނަމަވެސް އެކަން ކައުންސިލަށް އެނގިފައެއް ނުވެ އެވެ.\nމިކަމާ ގުޅިގެން ކައުންސިލްގެ ބަހެއް ހޯދުމަށް ކުރި މަސައްކަތް އަދި ވަނީ ކާމިޔާބު ނުވެފަ އެވެ.\nރިންގްރޯޑް ހެދުމަށްޓަކާ އަމީރު އަމީން ސްކޫލާއި ދިމާ ހޭޅިއާއި ދޭތެރެއިން މަގު ސާފުކުރުމުގެ މަސައްކަތް އޮތީ ކޮންމެވެސް ވަރަކަށް ކޮށްފަ އެވެ. މަގު ހެދުމަށް ސާފުކޮށްފައިވަނީ ރުއްތަކާއި ބޮޑެތި ގަސްތައް ނުކަނޑަ އެވެ. އެނގިފައިވާ ގޮތުގައި ޕަބުލިކް ވޯކްސް އިން މަގު ހަދަން މަސައްކަތްކުރީވެސް ބޮޑެތި ގަސްތަކާއި ރުއް ނުކަނޑަ އެވެ.\nއެކަމަކު އެއީ ރަށުގެ ހޭޅިފަށާއި ވަރަށް ކައިރި ސަރަހައްދެއްކަމުން އެކަމުގެ ސަބަބުން ތިމާވެއްޓަށް ނޭދެވޭ އަސަރުތަކެއް ކޮށްފާނެ ކަމަށާ އަދި އެފަދަ މަގެއް ހަދަން ގިނަ ފަރާތްތަކަކުން ހުއްދަ ނަގަންޖެހޭނެ ކަމަށްވާތީ އެކަން ވަނީ ކައުންސިލުން ހުއްޓުވާފަ އެވެ.\nކުޅުދުއްފުއްޓަކީ ބިމުގެ ޖާގައިގެ ދަތިކަން ވަރަށް ބޮޑުވެފައިވާ ރަށެއްކަމުން ފުއްޓަރުގެ ވަރަށް ކައިރީގައިވެސް މީހުން ދިރިއުޅެ އެވެ. ފުއްޓަރު ފަރާތުން ބަލާއިރު މީހުން ދިރިއުޅޭ ސަރަހައްދާއި ބައެއްހިސާބުތަކުން 50 ފޫޓްވެސް ނުހުރެ އެވެ.\nރަށްރަށުގެ ހޭޅިފަށުން ރުއްގަސް ކެނޑުމާއި ނެގުމަކީ ތިމާވެއްޓާ ބެހޭ ގާނޫނޫގެ ދަށުން މަނާ ކަމެކެވެ.